Estem en deute amb el Clínic - Maria Sisternas Tusell\nEstem en deute amb el Clínic\nLa presó Model, a Barcelona. Xavier Bertral\nCrec que és just reconèixer que Barcelona està en deute amb l’Hospital Clínic. Abans de la pandèmia ja ens posàvem les mans al cap per la saturació i la congestió de l‘hospital, però després d’aquests mesos i dels merescuts aplaudiments, cal començar les obres.\nAra ocupa dues illes de l’Eixample, en edificacions que han envellit. El Clínic necessita més quiròfans i més i millors habitacions. Els hospitals són com temples sagrats, perquè hi naixem i probablement hi morirem. La dificultat rau en la magnitud dels nous espais: s’estima que li calen 200.000 m2 nous. Penseu que una illa de l’Eixample té uns 50.000 m2 construïts, i entendreu que el nou Clínic serà un espai voluminós. A més, mentre es facin obres, el Clínic actual ha de seguir funcionant. Un hospital no és com un mercat, que es pot tancar i moure’l de manera provisional a un altre lloc.\nL’hospital es mereix un emplaçament com el que va tenir Domènech i Montaner quan va construir la joia modernista del Sant Pau\nPer tal de contribuir al debat públic sobre la seva ubicació, i amb un intent d’aportar-hi els meus coneixements, repasso les opcions que han transcendit:\n1) La primera opció va motivar l’enderroc de la caserna de bombers al carrer Provença, però el pas de l’AVE i la consolidació del Mercat del Ninot ho van fer inviable, perquè deixava de ser possible unir la nova illa amb el recinte hospitalari. Aquest solar ja s’ha fet petit.\n2) Llavors es va assumir que caldria una ampliació “discontínua”, i es va parlar del recinte de l’Escola Industrial. Era un lloc convenient perquè el sòl és públic i està relativament a prop. Però precisament perquè és un oasi d’equipaments dins de la ciutat, està farcit de programa. El recinte és, fundacionalment, una superilla genuïna de l’Eixample, descaradament agosarada perquè allà s’aturen els carrers. No és que s’hi pugui passar a poc a poc en cotxe; és que no s’hi pot accedir. Hi ha activitats esportives, docents, les oficines de la Diputació, i uns espais verds i de jocs que destaquen enmig de la densitat de l’Eixample. Pretendre col·locar-hi, a més, el nou volum de l’Hospital Clínic sense reconèixer les afectacions que això tindrà sobre les activitats educatives i els usos veïnals és poc realista. És un lloc massa emblemàtic amb usos massa consolidats com per subordinar-lo a un hospital de la importància del Clínic.\n3) En aquest mateix diari he llegit de la Maria Ortega que també en algun moment s’havia apuntat al recinte de la Maternitat , però la seva proximitat al Camp Nou en condicionen l’accessibilitat i les emergències. D’altra banda, el recinte també està farcit de treballadors públics de la Diputació, i té els mateixos condicionants patrimonials que l’Escola Industrial.\nL'entrada de l'Hospital Clínic des de dins. Marc Rovira\n4) Hi ha qui parla de la Fira de Montjuïc, però el valor patrimonial del seu conjunt i l’activitat econòmica del recinte són importants a nivell metropolità. Segur que caldrà repensar el model dels congressos internacionals en vista de les restriccions als viatges, però em sembla essencial preservar la funció original de la Fira de Mostres: un espai que es va crear per impulsar les vendes de tot allò creat a Barcelona. La Fira és una porta oberta a les exportacions que si es tanca ens condemna a ser un país importador. D’altra banda, Montjuïc té vocació de parc: el que té valor és l’assentament dels pavellons enllaçats, que generen grans terrasses i miradors cap als Tres Turons. Si s’hi hagués de fer alguna cosa, a aquest gran pulmó verd de la ciutat, seria treure-li densitat, en lloc d’afegir-hi bullici.\n5) La Sagrera. Ernest Maragall va proposar traslladar mig Clínic a Sant Andreu o Sant Martí, la qual cosa em sembla una proposta valenta i de justícia territorial. Però el Clínic és l’hospital de referència de l’Eixample, i és difícil pensar que els veïns acceptaran reduir els nivells de serveis.\n6) I llavors llegeixo Xavier Monteys a El País insistint en l’opció del Clínic a la Model. És inevitable considerar aquesta opció. La Model ocupa dues illes de l’Eixample i té qualificació d’equipament. Objectivament, els hospitals i les escoles són els serveis més universals i més oberts de les ciutats. És un lloc molt pròxim al Clínic actual, i a tocar de Sants, gran i molt cèntric. La Model té una càrrega històrica traumàtica, i és difícil pensar que es podrà esborrar la memòria dels assassinats comesos, com el de Puig Antich. El procés participatiu va posar de manifest que no hi havia conclusions unitàries sobre la col·locació d’habitatges a les antigues cel·les, i precisament perquè crec en la importància dels processos participatius, coincideixo amb Monteys que cal considerar l’opció de construir el nou Clínic a la Model. L’hospital es mereix un emplaçament com el que va tenir Domènech i Montaner quan va construir la joia modernista del Sant Pau. El Clínic no es pot col·locar en un racó, i després d’aquest any tan traumàtic, voldria animar la comunitat hospitalària del Clínic a considerar-ho: són una veu autoritzada per parlar de la qüestió.\nHospital Clínic presó model


La festa de l’Onso comptarà amb una representació de Prats de Molló | DiaDia\nHome Turisme, cultura i festes Coses que fer La festa de l’Onso comptarà amb una representació de Prats de Molló\nLa festa de l’Onso comptarà amb una representació de Prats de Molló\nEl dia 19 de març arriba la primavera a la Mata. Serà amb l’arribada de l’Onso, un animal mitològic que significa la fi de l’hivern a la localitat dels Ports. Aquest any hi haurà diverses novetats. Aquests dies els membres de l’organització han seleccionat les millors pells d’ovella de la zona per conformar el nou pelatge que portarà qui represente l’Onso.\nA més s’ha donat a conèixer el cartell de la celebració. Aquest any, seguint els llaços que ha establert la Mata amb la localitat francesa de Prats de Molló, a la Catalunya Nord, tindrà lloc la representació del Ball de l’Escala d’aquesta localitat.\nCal recordar que recentment veïns de la Mata van tornar a Prats de Molló per participar en la seua celebració de l’Onso. I és que, tot i la distància de 500 quilòmetres entre La Mata i Prats de Molló ambdues localitats guarden moltes similituds.\nCom a complement a l’arribada del Onso, que apareixerà a La Mata a les 20h del dia 19, s’ha organitzat una exposició sobre les festes de l’ós. La mostra es podrà visitar a l’edifici de l’Ajuntament de la Mata.


Darrers dies per instal·lar parada a la Festa del Vidre Artesà de Vimbodí\nDarrers dies per instal·lar parada a la Festa del Vidre Artesà de Vimbodí i Poblet\ndilluns, 27 d’agost 2018 - 12:43h | Actualitzat a 27/08/2018 15:36h\nActe d'inauguració de la IV edició de Vitrum | TarragonaDigital.com\nLa inscripció per instal·lar parades de vidre i d'altres productes d'artesania a la V Festa del Vidre Artesà de Vimbodí i Poblet, Vitrum, exhaureix els darrers dies. Els artesans i artesanes que tinguin interès a participar-hi es poden apuntar-s’hi fins al 9 de setembre, inclòs. La festa se celebrarà enguany el cap de setmana del 6 i 7 d'octubre. Des de l’any passat, Vitrum està reconeguda oficialment com a Fira Monogràfica d’Artesania de Catalunya.\nPer apuntar-s’hi caldrà descarregar el full d'inscripció a l'apartat de Vitrum de la web www.museudelvidre.cat. Un cop emplenat, s'haurà de retornar amb la documentació annexa mitjançant el correu electrònic vitrumvimbodi@gmail.com o bé per fax (977 87 84 31). El mercat artesanal estarà obert el dissabte 6 d’octubre de les 10.00h a les 21.00h, i el diumenge dia 7 de les 10.00 h a les 19.00 h. Els artesans que ho demanin a l’hora de fer la inscripció podran disposar de carpa facilitada per l’organització.\nVitrum, un esdeveniment familiar\nVitrum és un esdeveniment de caire familiar que es consolida com la festa del vidre artesà de Catalunya per excel·lència, en què cada octubre, des de l'any 2014, es reuneixen durant un cap de setmana vidriers d'arreu del territori que treballen aquest material de la manera tradicional mitjançant diferents tècniques, com per exemple, vidre bufat, vitrofusió, vitrall, esmalt o joieria. Uns i altres esdevenen els protagonistes del mercat artesanal, on es poden trobar artesans de diversos oficis, veure espectacles i demostracions a l'aire lliure o visitar el Museu i Forn del Vidre de Vimbodí.\nA més del mercat d'artesania, comptarà amb actes de caire lúdic adreçats a tota la família, exhibicions en directe de diferents tècniques relacionades amb aquesta activitat artesanal, exposicions, conferències i tallers, l'esmorzar popular i el concurs de beure amb porró. Tampoc no hi faltaran espectacles relacionats, d'una manera o d'una altra, amb el vidre i tot el que l'envolta. Nombrosos visitants es van aplegar en la passada edició de Vitrum, que va ser inaugurada pel director dels serveis territorials de Cultura de la Generalitat, Jordi Agràs, i va tenir com a vidrier d’honor l’alpinista Òscar Cadiach.


Jazz Club de Nit a Ràdio Sant Vicenç 90.2 FM: d’agost 2016\nPrograma 254: Evaristo Pérez Cajón Jazz Trio Vol II i Yenav Tebanhouse - Moments in Trio Vol One\nMolt bona nit a tothom, ens retrobem començant la 8ena temporada a Jazz Club de Nit aquí a Ràdio Sant Vicenç 90.2 amb un programa de Jazz per vosaltres que us agrada el Jazz, com deia el nostre amic Cifu. De fet em vaig passar tota la temporada passada recordant-lo i dedicant-li els programes. Començant aquesta seré més breu i amb només això “Un petó Cifu” en tindrem prou per dedicar-li-ho de manera implícita. Aquí Miquel Tuset i Mallol qui us parla, realitza i presenta aquest programa des de ja fa set anys, amb company i soci inicial, Joaquim Rabassa i soci temporal posterior, Carles Guillem. Ara ja força temps que ens apanyem sols i que duri i en tingui les ganes suficients, que de moment sí les tinc.\nAvui hi tornem amb novetats de la nostra editorial Fresh Sound New Talent amb dos discos que em van quedar al calaix i que corresponien a la 7ena temporada, o sigui que d’aquests dos i potser algun més en faré una ressenya i la penjaré al blog, amb les músiques adequades.\nI parlant d’allò què dèiem, comencem amb el primer disc de Fresh Sound, i aquest és una vertadera delícia rítmicament càlida del mestre Evaristo Pérez. Una formació que ja va sonar la temporada passada i ho fa de nou amb el seu...\n“VOL II ELEGANT ELEFANT”\nEvaristo Pérez Cajón Jazz Trio\nEditat per Fresh Sound New Talent FSNT 481\nEnregistrat i mesclat per Florian Pittet, el 26 i 28 de juny de 2104 a l’Studio la Fonderie, Firbourg, France.\nEvaristo Pérez, piano\nMarta Themo, cajón\nPhilippe Brassoud, contrabaix\nUn treball amb 7 composicions de Pérez, dues del contrabaixista Brassoud, una de Miles Davis i una de Chick Corea.\nComençarem amb un tema de Miles per diversos motius, el primer doncs perquè és un gran tema i el segon que ara feia temps que no el veia en un disc d’altri, i parlem del súper conegut....\n2.- All Blues (M. Davis) 5m13s\nDe fet, després d’escoltar aquest segon tema, conegut tema però reinterpretat a la seva rítmica manera alhora que melòdica, ens adonem que estem immersos en un ambient especial, en una atmosfera carregada de símbols artístics i vivencials, els que comparteixen aquests tres mestres en aquest el seu segon treball a cajón jazz trio.\nUn altre aspecte important: dels 11 temes del disc n’escoltareu 4 o 5, però resulta que la resta són tan o més bons i la dificultat en aquests casos consisteix en decidir els temes a posar. Al final un fa una selecció que en el meu cas és melòdica i rítmica, anant de menys a més.\nSeguim doncs amb ara un tema del líder, amb un inici preciós però que es desenvolupa de manera magistral, com tots en aquest disc, anomenat.\n3.- Galaxy (E. Pérez) 5m58s\nUn tema delicat inicialment, amb aires clàssics i amb una certa majestuositat, la qual dóna pas a la interpretació a solo del líder a la vegada que ja ens imbuïm d’un determinat ritme, amb un crescendo de sonoritats, fins tornar de nou a la melodia.\nDe l’Evaristo Pérez us convido a mirar-ne la seva pàgina web on hi trobareu de tot i més, la qual és aquesta mateixa:\nPerò també des del web de Fresh Sound New Talent en teniu la informació del disc, http://www.freshsoundrecords.com/evaristo-perez/6326-cajon-jazz-trio-vol-i-i.html\nDe la qual us n’he traduït una ressenay:\nEs tracta d'un disc de jazz que proposa alguna cosa fora del normal. Lyle Ritz tocant l'ukelele n’és un precursor, com és qualsevol enregistrament per un gaiter jitterbugging (aquells que ballaven foten salts i demés cabrioles allà pels anys 40s del segle passat). Aquí tenim el kit de bateria substituïda literalment per una caixa de fusta: el cajón de sis costats, originària del Perú. Al costat d'un piano i un contrabaix acústic, que es veu i sona encara més primitiu on la seva gamma d'efectes sonors limita i inhibeix els mecanismes d'intercanvi potencialment estimulants de jazz. Altres poden escoltar-ho de manera diferent. És un ritme de fons bastant agradable el que Pérez ens ofereix.\nNigel Jarrett, Jazz Diari (desembre de 2015)\nEndinsem-nos ara amb un magnífic tema del contrabaixista, tema dedicat a Monk....anomenat...\n7.- A Monk grand regret (P. Brassoud) 3m20s\nAmb només escoltar les primeres notes ja entenem que estem situats a l’orbita de Monk en aquest tema de Brassoud tan ben conjuminat i interpretat magistralment pel líder al piano. Un ritme trepidant de la mà de tots tres, amb intervencions solistes reeixides del compositor i de la Marta al cajón, sense oblidar el mestratge del líder al piano.\nEnguany podreu escoltar novetats de Temps Record en aquest programa, però si entreu al seu web: https://tempsrecord.cat/ hi trobareu tot el seu extens i divers catàleg. Aquesta és també una editorial de casa nostra amb un ampli ventall d’estils des de Bandes Sonores, a Blues, Boleros i evidentment Jazz, passant pel Flamenc i la Fusió. O sigui que agrair-li al Josep Roig el seu suport i des d’aquí una forta abraçada.\nSeguim ara amb un tema del líder, l’anomenat.....\n9.- Hulla Hoop (E. Pérez) 5m42s\nDoncs ja vegeu que seguim amb un ritme súper potent gràcies a la manera percussiva de tocar el líder el piano, gràcies també al cajón, tot i ser aquest un element prou simple de percussió, i també al contrabaix. Tots tres formen una simbiosi rítmica potent a la vegada que melòdica a les tecles i cordes. Un trio establert a França on desenvolupen la seva carrera musical amb força èxit. Els temes que estem escoltant tenen tots una gran qualitat en els inicis i posterior desenvolupament en les interpretacions de tots tres. M’imagino un concert en directe d’aquest trio i crec que ha de ser súper vibrant.\nDoncs ja acabem el projecte d’aquest cajón jazz trio amb el primer tema del disc anomenat...\n1.- Josephine (E. Pérez) 5m29s\nUna melodia que ràpidament se t’engantxa i força també en el pont, amb la incursió del contrabaixista. Després, desenvolupant-lo primer amb el magnífic solo del líder amb un ritme trepidant i constant, el qual donarà pas a la intervenció del contrabaixista, primer amb sonoritat profunda i control rítmic en un magnífic solo, per després tornar al pont i desfermar-se la Marta de manera total ajudat per la resta de companys, i ja tots tres encarant el final del tema, ideal per acabar el projecte de l’Evaristo Pérez Cajón Jazz Trio - Vol II Elegant Elephant. Com a nota simpàtica dir-vos que el darrer tema del disc s’anomena Sardana i que prefereixo que l’escolteu una vegada adquirit el disc a la botiga Blue Sounds del carrer Benet Mateu 26 del barri Sarrià-Sant Gervasi de Barcelona.\nRecordeu però que podeu trobar el del jazz que es fa a casa nostra entrant al web de Quadrant Produccions, www.quadrantproduccons.es, allà tindreu la possibilitat d’adquirir els discos que vulgueu i veure el catàleg d’aquesta editorial de Lleida dirigida pel Josep Ramon Jové, des d’aquí un abraçada i gràcies pel teu suport.\nDoncs seguim ara amb un magnífic i també personal projecte de la mà del pianista Yaniv Tabenhouse i el seu....\n“MOMENTS IN TRIO, Vol One”\nEditat per Fresh Sound New Talent FSNT 483\nEnregistrat per Robert L. Smith el 18 de maig de 2015 als Avatar Studios, NYC.\nProduït per Yaniv Tabenhouse\nYaniv Tabenhouse, piano\nJerad Lippi, bateria\nTotes les composicions són de Yaniv Tabenhouse excepte el #6 de Rick Rosato i el #10 de Burton Lane.\nAquest és un disc on la concepció global ens apropa al concepte del trio de jazz bàsic a la manera de Bill Evans. Hi ha una aureola permanent en cadascun dels temes que els relaciona mútuament. Tot i això, hi ha també espai pel record als clàssics com en el tema que ara escoltareu on el lirisme és evident. Ho sigui que ja sense dilació anem a escoltar el primer tall del disc anomenat...\n1.- After the Storm (Y. T.) 6m43s\nDoncs ja vegeu quina meravella acabem d’escoltar. Delicadesa interpretativa i mestria tot i la joventut d’aquests músics. Un primer tema de composició pròpia amb un tarannà evident de l’estil clàssic de tocar el piano, amb una melodia preciosa que fins i tot s’engantxa, així és de maca, amb moments preciosos entremig.\nVegem què ens diuen d’ell....\n“La gamma d’atmosferes i emocions en la poesia de la música de Yaniv Taubenhouse és sorprenent. Poques vegades i només una vegada o dues a la vida tens l’oportunitat d’escoltar un músic i un pianista que és tan sensible com Taubenhouse amb la veu del cor, l’amplitud de l’emoció humana i la seva relació amb el murmuri de la naturalesa, i també el seu rugit”.\n- Raúl de Gamma, Jazz de Gamma\nSeguim ara amb una composició del líder basada en un magnífic estàndard, el All the things you are...\n2.- All the Figs (Y. T.) 6m38s\nLa relació és evident, tot i haver-hi alguns canvis melòdics, l’harmonia és quasi la mateixa, els canvis tonals i el pont també són de l’original tema del gran Jerome Kern. La interpretació del líder en el seu solo és espatarrant per moderna i inventiva, i rítmicament provocativa. Amb una mà esquerra que fa de contrapunt melòdic a la dreta, aquesta embrancada en vertiginosos arpegis i demès mestries. Una obra mestra a partir d’una obra mestre amb permís de Kern.\nI més comentaris sobre aquest mestre i líder...\n“Yaniv Tabenhouse té una gran quantitat de talent que inclou molts actius musicals. La seva música és especialment deliciosa, atractiva, pensativa, diversa, juganera, rítmica i provoca un gran plaer en escoltar-la. La música de Yaniv inclou grans combinacions de melodies naturals, harmonies i ritmes. Les composicions i improvisacions tenen moltes influències interessants, però, manté la seva pròpia vitalitat i identitat.”\nUn disc aquest amb 10 magnífics temes, on la dificultat rau en la selecció sempre difícil però en aquest projecte encara més, de tal manera natural que ara escoltareu el tercer tema del disc, anomenat....\n3.- With You (Y. T.) 7m02s\nEns anem trobant més i més embolcallats per la seva música i en aquest tema per un magnífic Groove. Han partit d’uns inicis força delicats i ja vegeu de quina manera més “potent” l’han desenvolupat, sobretot en el solo del líder. La preciosa melodia i calma inicials l’hem retrobat amb el melòdic solo del contrabaixista, i així arribar de nou cap al final de la mà inquieta i inventiva d’aquest jove mestre del piano.\nAquest és el segon disc d’aquest jove crac editat per Fresh Sound New Talent i la informació la podeu trobar en aquest enllaç:\nEscoltem ja per acabar el projecte i programa especial de manera consecutiva el quart tema..així és com va. Normalment selecciono els temes segons rítmica creixent i en aquest disc no he tingut cap problema en trobar els adequats, car ho són tots de magnífics..\nSom-hi doncs amb el tema anomenat...\n4.- Sunshine in Pain (Y. T.) 5m53s\nAmb uns inicis a intro del baterista a la vegada que amb piano i contrabaix, la melodia “principal” del tema apareix després d’un petit break. Melodia i motiu principal d’un tema, on la veu lírica del piano va a mig gas si la comparem amb la permanent pulsió i potència rítmica del baterista, immens sobretot en aquest tema. I de quina manera camina el tema, impressionant. El solo del líder, esclatant d’inventiva amb una imaginació desbordant, on després d’escoltar-lo en els anteriors temes, ja el podem fins i tot identificar quan fa els seus solos, tal és el seu personal llenguatge aconseguit. Un tema amb moments finals de desenvolupament pel baterista que s’allargarà de manera convenient en els seus directes.\nDoncs amb això acabem aquest programa especial, un programa pendent de la setena temporada que no s’emetrà i només el tindreu aquí, al blog del programa. Espero que us hagi agradat. Aviat començarem la 8ena temporada de Jazz Club de Nit a Ràdio Sant Vicenç 90.2 i la primera temporada a Ràdio Abrera 107,9 aquí els dijous a partir de les 21h.\nPrograma 254: Evaristo Pérez Cajón Jazz Trio Vol I...


A partir dels 50 anys el risc de fractura osteoporòtica és del 40% en dones i del 13% en homes - Tottarragona.cat :: Diari digital independent d'informació i d'opinió de Tarragona\nA partir dels 50 anys el risc de fractura osteoporòtica és del 40% en dones i del 13% en homes\nL'osteoporosi s'ha convertit en les últimes dècades en una de les malalties que estan motivant un major interès al camp de la medicina preventiva, per la seva transcendència tant a nivell clínic com socioeconòmic.\nL'osteoporosi ha passat de ser considerada com un procés fisiològic a una malaltia clarament relacionada amb una sèrie d'alteracions del metabolisme ossi. Actualment està definida com la pèrdua progressiva de massa òssia i el deteriorament de la qualitat de l'os, la qual cosa comporta a l'aprimament de l'estructura d'aquest, augmentant la seva fragilitat.\nJa que la fractura osteoporòtica és la manifestació clínica més evident de l'existència d'osteoporosi, s'ha d'intentar el diagnòstic primerenc de la pèrdua de massa òssia abans que es produeixi la fractura. Actualment la densiometría òssia és la tècnica més utilitzada per determinar la massa òssia, disposant-se de tractaments antiresortivos per a la prevenció i tractament així com fàrmacs formadors de massa òssia.\nLes fractures per fragilitat causen un enorme impacte sociosanitari i són la conseqüència clínica més important de l'osteoporosi. Després dels 50 anys d'edat, el risc de patir fractura osteoporòtica és del 40% en dones i del 13% en homes. En el cas concret de la fractura de maluc, aquesta provoca una mortalitat pròxima al 30% en el primer any i més de la meitat els que sobreviuen a la mateixa presenten algun grau d'incapacitat més o menys important.\nA causa de la transcendència, tant a nivell clínic com socioeconòmic, l'osteoporosi s'ha convertit en les últimes dècades en una de les malalties que estan motivant un major interès al camp de la medicina preventiva.\nDes de l'Atenció Primària de Salut, i basant-se en els principis que la regeixen, l'actuació més efectiva ha de desenvolupar-se des de la prevenció primària i per a això es disposa d'unes mesures generals aplicables a totes les malalties cròniques. Aquestes activitats preventives de tipus general poden representar un gran canvi, ja que només modificant determinats comportaments en els estils de vida, s'influeix de manera decisiva en l'aparició de la malaltia.\nRedacció TT - 09/01/2009 - 11:59h


La 'nova' Festa Major de Sabadell 2016 oferirà prop de 300 activitats\nLa ‘nova’ Festa Major de Sabadell reorganitza els espais per oferir prop de 300 activitats, 40 de les quals infantils\nL’alcalde de Sabadell, Juli Fernández, durant la presentació de la Festa Major de Sabadell 2016 | (c) Petit Sabadell\nLa reorganització d’espais és la principal novetat de la Festa Major de Sabadell 2016, la primera que assumeix com a pròpia l’equip de govern de l’Ajuntament de Sabadell sorgit de les eleccions municipals de maig 2015. Els concerts de Blaumut i Kiko Veneno sobressurten en un programa, encara no presentat en detall, que tindrà 285 activitats a càrrec de 141 entitats. Un total de 42 d’aquestes convocatòries es dirigiran específicament al públic infantil i familiar. La celebració l’obriran, com a pregoners, els presentadors dels programes més escoltats del cap de setmana a la ràdio catalana: Ricard Ustrell, presentador d’El suplement de Catalunya Ràdio; i Xavi Bundó, presentador del Via Lliure de RAC1. “Es tracta de dos periodistes sorgits de Ràdio Sabadell que s’han convertit en líders de les principals cadenes del país i que serviran per demostrar la capacitat de lideratge que té la ciutat”, justifica l’alcalde Juli Fernández. La Festa Major de Sabadell 2016 s’escaurà els dies 2, 3 4 i 5 de setembre.\nEl nou executiu va trobar-se la celebració de l’any passat embastada i amb poques possibilitats de canvi però va anunciar la intenció de renovar-ne el model a partir d’un procés participatiu, és a dir, un debat amb la ciutadania. “La Festa del 2016 és la primera que organitzem i reflecteix, en part, aquest procés, però no suposa, encara, un canvi del tot perquè hi anirem afegint coses”, adverteix la regidora d’Esports, Marisol Martínez.\nEn aquest sentit, els principals canvis afecten els espais on es desenvolupa el programa d’actes: desapareix l’escenari del Mercat Central, es potencia l’Eix Macià com a centre neuràlgic alternatiu i es descentralitzen algunes activitats, com els balls troneres, que es portaran a terme a les avingudes de Barberà i la Concòrdia. Es mantenen enclavaments tradicionals com les places de Sant Roc i Doctor Robert, la plaça Vallès i el Passeig de la Plaça Major. En aquest darrer cas, davant la peculiar configuració urbanística i en previsió del sol i la calor, s’hi instal·larà una carpa de 450 metres quadrats que farà les funcions d’envelat de Festa Major i on es portaran a terme, majoritàriament, activitats musicals.\nTradició, família i música\nLa presentació es va fer dimecres a la Casa Duran | (c) Petit Sabadell\nPel que fa al programa, les activitats s’agruparan en tres grans contenidors: la festa tradicional, la festa familiar i la música. L’apartat tradicional no experimentarà canvis. Hi haurà des dels despertars de Festa Major de divendres al vespre fins a la plantada i cercavila de gegants de dilluns a la tarda passant, naturalment, per la Cercavila, la Diada Castellera (aquest any amb quatre colles de 9 encapçalades pels Castellers de Sabadell) o el correfoc, entre d’altres.\nEn clau familiar, la Festa Major de Sabadell 2016 mantindrà els habituals patis de contes, la matinal de dissabte entre la Biblioteca Vapor Badia i la plaça Doctor Robert, l’animació i els tallers als museus, entre d’altres. En aquest cas, però, la programació s’ampliarà amb les activitats a l’Eix Macià, en bona mesura sota organitzades per la Comissió de Festes Populars de Sabadell i en el marc de les Barraques de Festa Major. Al costat dels Jutjats s’hi desenvoluparan els ja tradicionals concursos de menjaflams o garrotins i el Saballut de Ferro, que es complementaran amb espectacles d’animació, jocs d’aigua o una festa de l’escuma, per exemple. “En general aquest any optem per activitats familiars de petit o mitjà format que afavoreixin la proximitat dels participants“, explica la regidora de Cultura, Montserrat Chacon.\nEncara en matèria familiar, una de les principals novetats de la celebració serà la creació de l’anomenat Aplec de Festa Major. Es tracta d’una versió actualitzada de la fideuà popular de dissabte al migdia al Parc Catalunya. Per aprofundir en aquesta vessant d’aplec, s’hi afegirà animació al principi i al final de l’àpat i els participants rebran, com a obsequi, un ventall amb el cartell de la Festa Major en una cara i la recepta de la fideuà, a l’altra. A més, la intenció de l’Ajuntament és que la gent participi fins i tot si no vol menjar fideus, és a dir, portant la carmanyola de casa.\nUn altre moment de la presentació |(c) Petit Sabadell\nEn l’apartat musical, Blaumut tornarà a Sabadell el divendres 2 de setembre a la nit (22h) per presentar el seu nou disc, El primer arbre del bosc, en un format diferent a l’acústic que va oferir a la CavaUrpí l’abril passat. La formació actuarà a la plaça de Sant Roc. Kiko Veneno, per la seva banda, actuarà a l’anonemat Espai Concerts, un escenari instal·lat a la plaça Catalunya. Actuarà també el divendres, però una mica més tard (22.30h).\nLa Festa Major de Sabadell 2016 servirà també per celebrar el 30è aniversari de la mort de Joan Oliver amb diferents activitats, entre les quals un mapping a la façana de l’Ajuntament que es presentarà immediatament després del pregó i es repetirà en dues ocasions. A més, totes les finestres de l’Ajuntament estaran a disposició dels ciutadans per tal que puguin presenciar els actes de la plaça Sant Roc des d’una altra perspectiva. Per això, s’organitzaran torns per tal que tothom qui ho vulgui pugui veure la festa des d’aquesta “ubicació privilegiada”, en paraules de l’alcalde Fernández. La mesura no inclou el balcó de l’edifici, on s’han detectat unes fissures que limiten el seu aforament a disset persones, amb la qual cosa no hi cabran ni tots els regidors de la Casa Gran (27). La Festa acabarà, com toca, amb el Castell de Focs, que continuarà sent visible des de l’Eix Macià però es llançarà des d’una nova ubicació més elevada, i amb un concert final a càrrec de la Salseta del Poble Sec, com era tradicional fa uns anys.\nNewer PostCinc escoles participen a ‘Patis Oberts’ i obriran els seus patis cada tarda durant totes les vacances d’estiu\nOlder PostEl Festival El Més Petit de Tots començarà a Sabadell i s’estendrà per onze ciutats catalanes


Un tast amb Pere el Gran\nPàgina d'inici\tAgenda\tUn tast amb Pere el Gran\n18 de setembre de 2014 - Barcelona (Barcelonès)\n'Pere el Gran al Coll de Panissars', quadre de Bartomeu Ribó\nEl 18 de setembre, l’editor de SÀPIENS, Jordi Creus, maridarà vins amb història amb el monarca Pere II, anomenat el Gran, que va convertir-se en el gran rei de la Mediterrània. Amb ell reviurem la conquesta de Sicília i els sagnants enfrontaments tant amb les tropes franceses de Carles d’Anjou com amb el papat i el seu germà Jaume, rei de Mallorca. De la mà del cronista Bernat Desclot, descobrirem tots els secrets d’un rei expert tant en la batalla com en la negociació. Tot plegat, mentre degustem quatre vins: un Celler del Roure Cullerot 2012 Blanc, un Domaine de Pallus Messanges 2011 (Loira, França), un Camí de la Font Blanc (Tarragona) i un quart que no revelarem.\nLa cita és a les 19 h a l’espai El 300 del Born (pl. Comercial, 12). El preu per persona és de 10 euros. Per a més informació i per fer la reserva, envieu un e-mail a confirmacions@moritz.com.


Capítols temporada-3 - Laberint d'ombres - TV3\nLaberint d'ombres - capítol 276\nL'Esperança està a punt de dir a l'Esteve qui és... Les disculpes de la Rita a la Ció. La Sol intenta "escalar" a ALA. Els problemes de l'Aurora s'agreugen. L'Alba rep una trucada misteriosa.\nLaberint d'ombres - capítol 277\nConeixem la filla i el gendre de l'Esperança. Semblen "preocupats" per la mare. La Mati, decidida a enfrontar la veritat amb el Cesc, però el Tomàs s'\navançarà. Contraatac del Tentacle. L'Esperança té amistat amb un vell conegut nostre: l'Andreu Menestral.\nConeixem la filla i el gendre de l'Esperança. Semblen "preocupats" per la mare. La Mati, decidida a enfrontar la veritat amb el Cesc, però el Tomàs s'avançarà. Contraatac del Tentacle. L'Esperança té amistat amb un vell conegut nostre: l'Andreu Menestral.\nLaberint d'ombres - capítol 278\nNoves preocupacions. Ara han enganyat el Cesc. El David vol adoptar una criatura, però no sap com proposar-ho a l'Aurora. L'Esteve i la Mercè segueixe\nn picats. Veiem que el Jacques es comporta d'una manera diferent a l'Agnès amb la mare... El Salvador rep una visita sorpresa.\nNoves preocupacions. Ara han enganyat el Cesc. El David vol adoptar una criatura, però no sap com proposar-ho a l'Aurora. L'Esteve i la Mercè segueixen picats. Veiem que el Jacques es comporta d'una manera diferent a l'Agnès amb la mare... El Salvador rep una visita sorpresa.\nLaberint d'ombres - capítol 279\nSembla que les coses milloren per al David i l'Aurora. L'embolic de la Mati és cada cop més gran. Descobrim les intencions de la Rita, les del Duran i les del Salvador... El Jacques es posa cada vegada més impertinent.\nLaberint d'ombres - capítol 280\nLa Rita torna a can Aymerich, però no serà ben rebuda. El Quim torna de Madrid i es troba una nova inquilina a casa. La Rosa l'adverteix que la Mireia\nha canviat molt. La Rita demana ajuda al Tomàs. El comissari té un pla. El Salvador troba nous recursos per bellugar-se amb avantatge. Assistim a una conversa del Tentacle amb la seva exdona. L'Esperança ha de parlar seriosament amb la seva filla.\nLa Rita torna a can Aymerich, però no serà ben rebuda. El Quim torna de Madrid i es troba una nova inquilina a casa. La Rosa l'adverteix que la Mireia ha canviat molt. La Rita demana ajuda al Tomàs. El comissari té un pla. El Salvador troba nous recursos per bellugar-se amb avantatge. Assistim a una conversa del Tentacle amb la seva exdona. L'Esperança ha de parlar seriosament amb la seva filla.\nLaberint d'ombres - capítol 281\nEl Salvador comença a acostar-se al guàrdia. El Jacques té por de perdre l'herència de l'Esperança. Se cita amb el Menestral. La Rita i el Salvador continuen amb la seva "col.laboració".\nLaberint d'ombres - capítol 282\nL'Aurora, decidida a adoptar una criatura. La Rita pretén que la Gemma col.labori en el seu llibre. El Jacques, decidit a conèixer els Pedrós i les seves intencions.\nLaberint d'ombres - capítol 283\nL'Agnès i el Jacques, enfrontats per la tàctica d'ell. Però urgeix vendre l'hotel de Cotlliure. La Mireia ha estat absolta. Avui torna a casa. El retrobament amb el Quim.\nLaberint d'ombres - capítol 284\nl Menestral proposa a l'Esperança que conegui el seu fill. La Mireia es retroba amb els amics. El Salvador fa noves revelacions a la Rita. L'Esteve i\nla Mercè s'enfrontaran per la feina d'ella. El vigilant del Salvador s'adona que el Salvador el té agafat.\nl Menestral proposa a l'Esperança que conegui el seu fill. La Mireia es retroba amb els amics. El Salvador fa noves revelacions a la Rita. L'Esteve i la Mercè s'enfrontaran per la feina d'ella. El vigilant del Salvador s'adona que el Salvador el té agafat.\nLaberint d'ombres - capítol 285\nLa Cèlia intervé en el contenciós entre l'Esteve i la Mercè. Noves revelacions sobre l'Esperança. Resulta evident que l'Alba fa coses estranyes. L'exd\nona del Tentacle fa una visita inesperada a la Mireia. L'Esteve descobrirà qui és l'Esperança.\nLa Cèlia intervé en el contenciós entre l'Esteve i la Mercè. Noves revelacions sobre l'Esperança. Resulta evident que l'Alba fa coses estranyes. L'exdona del Tentacle fa una visita inesperada a la Mireia. L'Esteve descobrirà qui és l'Esperança.\nLaberint d'ombres - capítol 286\nLa reacció de l'Esteve en saber que la seva mare és viva. El Quim comprova fins a quin punt ha canviat la Mireia. La Mercè s'ha de plantejar si accepta la feina o no.\nLaberint d'ombres - capítol 287\nL'Esteve ha perdut l'oportunitat de retrobar-se amb la seva mare i retreu al Menestral que l'hagi tingut enganyat\nL'advocat Duran vol aclarir coses del passat del Salvador, a través de la Rita. El Salvador ho descobrirà i reaccionarà malament.\nAra, és el Salvador qui fa un encàrrec a la Rita.\nL'Esteve ha perdut l'oportunitat de retrobar-se amb la seva mare i retreu al Menestral que l'hagi tingut enganyat. L'advocat Duran vol aclarir coses del passat del Salvador, a través de la Rita. El Salvador ho descobrirà i reaccionarà malament. Ara, és el Salvador qui fa un encàrrec a la Rita.\nLaberint d'ombres - capítol 288\nL'Esteve té prou pistes per seguir buscant la seva mare.\nEl Tomàs segueix introduint-se en el món de la Mati i el Cesc.\nfa arribar una carta a l'Esteve i desapareix.\nEl Quim constata que hi ha hagut un robatori a Ala.\nL'Esteve té prou pistes per seguir buscant la seva mare. El Tomàs segueix introduint-se en el món de la Mati i el Cesc. L'Andreu Menestral fa arribar una carta a l'Esteve i desapareix. El Quim constata que hi ha hagut un robatori a Ala.\nLaberint d'ombres - capítol 289\nViolenta reacció de l'Esteve en llegir la carta del Menestral. El Quim sospita de la Sol i, de retruc, fa sospitar el Ramon. La Mati està acceptant l'amor del Tomàs, però el Salvador no ha dit l'última paraula.\nLaberint d'ombres - capítol 290\nL'Esteve, decidit a viatjar a Cotlliure. Sembla que la Mireia ha trobat feina. Arriba la notícia de l'accident del Menestral. L'Aurora i el David tene\nn una cita a la Direcció General d'Atenció a la Infància. La Mati rep la carta del Salvador.\nL'Esteve, decidit a viatjar a Cotlliure. Sembla que la Mireia ha trobat feina. Arriba la notícia de l'accident del Menestral. L'Aurora i el David tenen una cita a la Direcció General d'Atenció a la Infància. La Mati rep la carta del Salvador.


L'actuació de la justícia contra l'oenagé que rescata immigrants continua\nRossend Domènech Adrià Rocha Cutiller\nRoma / Istanbul - Dilluns, 16/04/2018 | Actualitzat el 17/04/2018 a les 16:36 CEST\nLa nau Open Arms de l'oenagé Proactiva, retinguda des del 18 de març, ha sigut alliberada aquest dilluns pel jutge instructor de Ragusa (Sicília), Giovanni Giampiccolo, una mesura que, no obstant, no comporta el tancament del cas. Després de la seva decisió, el jutge tornarà el sumari a la fiscalia, que seguirà investigant sobre el suposat delicte d'afavorir la immigració cap a Itàlia. L'oenagé no està acusada de res: els únics investigats són Anabel Montes, la capitana del vaixell Open Arms, i Marc Reig, responsable de l'organització. Tots dos podrien ser condemnats a set anys de presó.\nEl segon delicte, del qual eren acusats pel tribunal de Catània, era el d'«associació per delinquir» i ja havia sigut anul·lat el 27 de març passat al no tenir fonament. «No crec que fins a l'any que ve s'arribi a cap nova conclusió», ha dit a aquest diari una font del tribunal de Ragusa, referint-se als seus col·legues del tribunal de Catània, que hauran de dirimir si els voluntaris d'Open Arms han afavorit la immigració clandestina cap a Itàlia.\nUna acusació que, segons el fundador de Proactiva, Òscar Camps, no té fonament. «No té cap sentit que ens acusin d'això. Sempre hem actuat d'acord amb les autoritats italianes; mai ens hem saltat la llei», ha dit Camps aquest dilluns a EL PERIÓDICO.\nÉs només un primer pas i una bona notícia. L'Open Arms queda alliberat, però les investigacions de la fiscalia de Catània per organització criminal i la de Ragusa per fomentar la immigració il·legal continuen, seguimos necessitant tot el suport. #FreeOpenArms pic.twitter.com/w6wnZDvyGW\nEls membres de l'oenagé, explica el seu fundador, estan contents per la decisió d'alliberar el seu vaixell. Però no regna l'optimisme. «Esperem que ens tornin la documentació aquest dimarts o dimecres, però els nostres companys segueixen acusats i sent investigats», ha dit Camps.\nLa decisió d'alliberar Open Arms ha estat presa pel jutge durant el matí d'aquest dilluns, encara que l'ordre de tornar-lo efectivament a l'oenagé havia de fer-la la policia i la Capitania del Port de Pozzallo, port en què hi ha l'Open Arms.\nProblemes amb Líbia\nEls problemes judicials per a Proactiva van començar el 15 de març. Aquell dia, el vaixell Open Arms es va negar a entregar a una patrulla líbia 218 persones que havien sigut rescatades del mar; i, més tard, va desobeir les ordres de la Guàrdia Costanera italiana. Però el tribunal italià, aquest dilluns, els ha exculpat d'aquests càrrecs. «Proactiva Open Arms va actuar en una situació de necessitat», ha dit el jutge.\nÒscar Camps ho resumeix així: «El que va passar és com si un conductor d'un autobús se salta un stop i la policia, en comptes de multar-lo, deté el conductor, li retira el carnet, l'amenaça d'enviar-lo a la presó i, a més, posa un cep al cotxe». Una barbaritat, diu el fundador de Proactiva, que no té fonament. «El millor de tot és que no ens hem saltat mai cap stop. Confiem que la justícia italiana sabrà veure la veritat i aquest procés s'acabarpa en no res», exhorta.\nL'alliberament de la nau de l'oenagé catalana, que se suma a la persistent retenció des de l'agost passat de la nau Juventa, de l'oenagé alemanya Jugend Rettet, coincideix amb l'elaboració d'un pla d'Itàlia i Líbia pel qual tots els salvaments a efectuar al mar anirien a càrrec de la Guàrdia Costanera líbia. L'operació seria finançada per la UE amb 1,8 milions d'euros.\nDiverses oenagés i la mateixa Organització Marítima Internacional (IMO) ja havien criticat aquesta possibilitat de passar totes les tasques de salvament a Líbia, perquè aquest país no només no ha declarat mai una zona marítima pròpia d'actuació i salvament (SAR), sinó que tampoc ha firmat mai la Convenció de Ginebra per la qual els pròfugs de guerres i dictadures no poden ser rebutjats o tornats als seus països.\nSi s'aprova el pla, cap oenagé podrà efectuar tasques de salvament al Mediterrani. Quedaran, totes, a càrrec de Líbia, país on, han documentat les Nacions Unides, molts dels immigrants que són tornats a les seves costes acaben desapareixent.\n"No ens retirem"\nPerò aquest pla no espanta Proactiva. Aquest dilluns, abans que el tribunal italià anunciés l'alliberament de l'Open Arms, l'oenagé ha enviat al Mediterrani central el seu altre navili, l'Astral. Era al port de Badalona. «Ha salpat just aquest matí. La nostra idea era continuar igualment amb les missions de rescat. L'Astral, fins ara, estava destinat a fer una missió de conscienciació, però, quan ens van segrestar l'Open Arms, vam decidir reactivar-lo», ha explicat Òscar Camps.\n#Astral de @openarms_fund surt de Badalona con rumbo a la zona SAR. El mateix dia que ens anuncien que el #OpenArms queda alliberat. #FreeOpenArms pic.twitter.com/pvFeXn09qx\n— Gerard Canals (@CanalsGcb) April 16, 2018\nA partir d'ara, diu Camps, treballaran amb els dos navilis: «Una vegada estigui tot resolt, la tripulació torni a Itàlia i el vaixell passi els tests reglamentaris, sortirà del port on ens el tenien confiscat. És una bona notícia».\nVídeo de la venda d'esclaus a Líbia\nTemes: Proactiva Open Arms Refugiats Itàlia Unió Europea El drama de la immigració


Més de 350 alumnes descobreixen la capsa de "El petit príncep" a l'IES Torreforta — Ajuntament de Tarragona\nEsteu aquí: Inici › Educació › Notícies › Notícies 2014 › Més de 350 alumnes descobreixen la capsa de "El petit príncep" a l'IES Torreforta\nMés de 350 alumnes descobreixen la capsa de "El petit príncep" a l'IES Torreforta\nAquesta iniciativa és una proposta del Pla Educatiu d’Entorn per al foment de la lectura\nL’IES Torreforta acull una exposició al voltant del personatge de El Petit Príncep d'Antoine de Saint Exupéry, amb el pretext de treballar pel foment i l’hàbit de la lectura, dins el Pla Educatiu d’Entorn (PEE) i amb motiu del 70è aniversari de la seva publicació. Més de 350 alumnes del curs de 6è de les escoles de Ponent, passaran per “la Capsa petita Petit Príncep”.\nPer aquest motiu i amb la col·laboració del contacontes tarragoní, Agus Farré, s’ha dissenyat un espai tancat i fosc anomenat Capsa Petita, ubicada l’institut Torreforta, on els alumnes de 6è entren en contacte directe i interactuen amb l’univers d’Antoine de Saint Exúpery i del Petit Príncep. Per a la preparació de l’espai s’ha comptat també amb la col·laboració dels alumnes i professors de l’institut Torreforta, especialment dels alumnes de Visual i plàstica de 4t ESO, que han participat directament en la creació de l’espai, així com en l’elaboració d’un web informatiu i valoratiu adreçat a les escoles participants.\nPer tal de complementar aquesta activitat, el pròxim 12 de juny a les 10 h els alumnes de 6è de l'Escola Antoni Roig de Torredembarra han preparat La Cantata del Petit Príncep per final de curs i la presentaran al Centre Cívic de Torreforta, dirigida als alumnes de 6è de les escoles de Ponent.\nEl Pla Educatiu d’Entorn (PEE) és una iniciativa de cooperació educativa entre el Departament d’Ensenyament de la Generalitat i l’Ajuntament de Tarragona que vol donar resposta integrada i comunitària a les necessitats educatives dels infants i joves, coordinant i dinamitzant l’acció educativa d’una zona més enllà de l’àmbit escolar. Es va iniciar durant el curs 2004-2005 centrat exclusivament al barri de Sant Salvador i des del curs 2007-2008 el seu àmbit d’actuació s’ha estès a tota la zona de Ponent.


#acasaambelgòTIC – Reptes TIC per fer front a aquest periode de confinament.\nCom prova la fase 2 de la desescalada i l’adaptació cap a aquesta nova normalitat?\nNo sé si ho tens present, però fa més de dos mesos vam inaugurar aquest espai web, tot compartint virtualment el vermut, coincidint amb l’entrada al confinament.\nDes de llavors, hem compartit 10 reptes/accions TIC i mitja dotzena de sessions confinades en directe. Una cinquantena llarga de persones heu participat dels nostres reptes i més d’un miler, hi han accedit i n’han fet ús. Moltes gràcies a totes per donar-hi valor!\nPer celebrar l’entrada a aquesta nova fase, i per anar tancant el cercle, ens agradaria convidar-te a prendre la fresca, tot fent un refrec o una orxata, encara de manera virtual.\nVolem compartir una estona amb tu, per parlar sobre com es prepara el teu estiu i perquè ens expliquis els teus projectes. Per part nostra, des del gòTIC Ajuntament de Tàrrega, comencem a imaginar com serà lo #gòTICestiu20. Ens agradaria comptar amb tu, per pensar què i com podem fer durant aquests mesos que venen.\nQuan? Dimecres 10 de juny, a les 19 hores\nCom? Des de casa teua, a través de l’aplicació web & mòbil Jisti Meet.\nAmb el mòbil, obre l’app i entra a la sala acasaambelgotic\nDes de l’ordinador, amb Google Chrome, fes clic a meet.jit.si/acasaambelgotic\nCom sempre, l’activitat és oberta i gratuïta per a tothom. Si abans, ens avises de la teua participació a gotic@tarrega.cat o a través dels perfils socials, ens ajudes a organitzar-nos.\nSi la tecnologia no ens falla, la sessió serà gravada i redifosa per les xarxes. El fet de participar-hi suposa el consentiment d’autorització de dret d’imatges.\nEt demanem connectar el micro només quan hagis de parlar. Quan no l’utilitzes, cal que el micròfon et surti ratllat: això indica que està silenciat. Si no és així, fes-hi un toc per mutejar-lo. Amb un altre toc, el podràs activar quan vulguis parlar.\nContinua llegint “R10 / Al defora!”\nContinua llegint “CC6 / Planificació de rutes amb Wikiloc”\nBon dilluns, família!\n🎉 Comença la setmana gran per les targarines de tota la vida, i també de les que ho som d’adopció i de cor.\nNosaltres seguim treballant a contra-rellotge i amb molta il·lusió, preparant un gran repte a l’alçada d’una gran Festa Major (confinada)\nPractica el balconing targarí a gimcanatarrega.cat\n😍 Ja has vist el programa de la Festa Major confinada) de Tàrrega 2020? Consulta totes les activitats programades, aquí. Quines ganes de festa!\nDimecres 13 de maig, a 12.30 hores, vam fer un directe a l’Instagram de la @fmtarrega per presentar l’activitat i explicar-te’n els detalls! Us desitgem una gran Festa Major (confinada)!\nNo sé si també et passa. Però aquests temps de confinament, conviden a la retrospecció personal i a l’enyorança; a revisar la cronologia de la nostra vida, a través de les fotos que hem anat fent: les últimes vacances, aquella trobada amb amics, la col·lecció dels nostres llocs preferits,…\nEn aquesta quarta Càpsula Confinada (CC) realitzarem una pràctica guiada per veure el procés de creació d’un vídeoàlbum de fotos amb l’eina web KapWing.\nContinua llegint “CC4 / fem un vídeoàlbum de fotos”\nContinua llegint “R8 / Nous temps, nous projectes”\nI si aprofitem aquest temps de confinament per buscar la companyia d’aquells bons llibres que tenim pendents llegir o per recuperar lectures preferides, a ritme més tranquil i assossegat?\nAmb el repte d’avui, fem nostra la pregunta d’en Joan Dausà: Mai t’has preguntat com és la teva veu quan llegeixes?\nContinua llegint “R7 / Hi havia una vegada”\nNi el confinament domiciliari ni el coronavirus aturaran les nostres ganes de celebrar la nostra Festa de Sant Jordi i la Diada del Llibre.\nEn aquesta tercera Càpsula Confinada (CC) volem proposar-te descobrir un seguit de recursos i eines TIC que ens faciliten l’accés a la lectura, de manera gratuïta i legal.\nContinua llegint “CC3 / llibres & xarxa”\nContinua llegint “R6 / This is art”\nAmb el confinament, hem recuperat el balcó, el terrat, com a espai de convivència, socialització, festa. Durant aquests dies, s’hi fa de tot! A la xarxa, segur que n’has vist un munt d’exemples: sessions d’esport i ball, actuacions musicals, casaments, festes d’aniversari, batucades, el vermut,…\nNosaltres, en aquest cinquè repte, volem proposar-te fer el mateix. I si ens trobem per fer el vermut davant de la finestra del nostre dispositiu i la fem petar una estona…?\nCom diu una bona amiga i seguidora d’aquests reptes: “fem moments compartits en aquests dies difícils”.\nContinua llegint “R5 / Fem lo vermut?”


Març, mes per recordar pobles i conflictes oblidats - Diari de Sant Adrià\nDes del 2 de març i fins aquest dissabte, la sala d’exposicions de la Biblioteca Sant Adrià acull “Sahel: dona, terra, aigua”, de l’Associació Catalana per la Pau, la qual realitza projectes a Mali i Mauritània per lluitar contra la inseguretat alimentària i la fam, capacitant les camperoles i afavorint el seu control en aquesta tasca.\nA la mateixa sala i durant tots els dies d’aquestes Jornades podrem gaudir de l’exposició “Revivint al-Ma’in a Nir-Oz”, del Fons Català de Cooperació al Desenvolupament que explica la història dels refugiats d’aquest poble.\nUna altra exposició destacada serà la del Mercat Municipal, a partir de demà i fins el 22 de març, “Mujeres en lucha”, d’Amnistia Internacional. En la mateixa línia de dones fortes i lluitadores trobarem “Espai Dones Viatgeres”, el 24 de març, a les 17.15h, al CIOD, per conèixer l’aldea de dones lliures en Rojava.\nAltres activitats destacades seran la Fira d’entitats de solidaritat i cooperació el dissabte 21 de març a la plaça del Mercat. Els grups de solidaritat i cooperació de la nostra ciutat ens aproparan els projectes internacionals que aquests duen a terme. Finalment, el dia 29 de març tindrem un espai teatral al Casal de Cultura amb l’espectacle FADWA, basat en la vida i obra de la poetessa palestina Fadwa Tuqan.\nArticle anteriorSant Adrià será parte del escenario de un cortometraje\nArticle següentJosep Maria Monferrer, Creu de Sant Jordi


La Sindicatura de Comptes i l'Agència de Prevenció i Lluita contra el Frau i la Corrupció signen un protocol de col·laboració per a millorar el compliment dels seus objectius comuns | Agencia Valenciana Antifraude\nLa Sindicatura de Comptes i l’Agència de Prevenció i Lluita contra el Frau i la Corrupció signen un protocol de col·laboració per a millorar el compliment dels seus objectius comuns\nNotes de premsaRelacions institucionals\nValència, 27 d’abril de 2020.- El síndic major de comptes, Vicent Cucarella, i el director de l’Agència Valenciana Antifrau, Joan Antoni Llinares, han signat un protocol de col·laboració funcional per a millorar el compliment dels objectius d’interés comú de les dues institucions. Així, dins del marc normatiu d’aplicació, podran actuar conjuntament en aquells casos en què, mitjançant la col·laboració mútua, puguen augmentar la incidència de les seues activitats respectives en la prevenció del frau i la corrupció.\nEn aquest sentit, cal dir que les dues institucions exerceixen funcions diferents però complementàries que es poden coordinar a aquest efecte. La Sindicatura de Comptes és una institució estatutària que exerceix la funció fiscalitzadora de l’activitat financera del sector públic valencià, mentre que s’encomanen a l’Agència Valenciana Antifrau les funcions de prevenció i de lluita contra el frau i la corrupció, a través de la investigació i altres actuacions diferents de la fiscalització. Això no obstant, aquesta delimitació competencial no és obstacle perquè cadascuna de les institucions puga coadjuvar al millor compliment de les funcions atribuïdes a l’altra.\nQuant al procediment d’actuació que s’estableix, s’ha creat una comissió de coordinació que es reunirà durant el tercer quadrimestre de cada any, a fi d’elevar a les dues institucions una proposta conjunta de determinades actuacions a dur a terme durant l’exercici següent per a millorar la prevenció del frau i la corrupció.\nPer mitjà d’aquest protocol, la Sindicatura de Comptes podrà remetre a l’Agència Antifrau les denúncies que reba on es posen de manifest possibles incompliments legals, a fi que aquesta realitze les investigacions que siguen procedents, tot això sense perjudici de la funció fiscalitzadora de la Sindicatura i dels informes que, com a conseqüència d’això, s’hagen d’enviar al Tribunal de Comptes i a la seua Fiscalia. A més, si l’ens fiscalitzador té coneixement de l’existència de persones que denuncien o informen de fets o conductes que poden ser constitutius de frau o corrupció i pateixen represàlies a conseqüència d’això, comunicarà aquesta circumstància a l’Agència Valenciana Antifrau a fi que aquesta els atorgue, si és el cas, la protecció que per llei els correspon.\nSatisfacció per les dues parts\nEls representants de les dues institucions s’han mostrat satisfets per aquest nou camí que emprenen junts. Com ha indicat el síndic major de comptes, Vicent Cucarella, “aquest protocol mostra una adequada col·laboració entre les dues institucions, ja prevista en les lleis i reglaments respectius, que beneficia el sector públic i la ciutadania”. Per la seua part, el director de l’Agència Antifrau, Joan Antoni Llinares, ha apuntat al respecte: “Els riscos de corrupció s’incrementen en temps de crisi. La col·laboració entre les institucions i òrgans de control es fa més imprescindible que mai per a la gestió òptima de situacions tan extraordinàries com les que estem vivint. La lluita contra la pandèmia del Covid-19 pot ser també una oportunitat per a fer un salt qualitatiu en polítiques d’integritat i bon govern” .\nA més de les funcions de prevenció del frau i la corrupció, aquest protocol de col·laboració servirà també per a posar en comú coneixements i experiències en aquesta matèria, per a fomentar la integritat institucional i la transparència, com també per a compartir metodologies de treball. En aquest sentit, el text també preveu que es puguen realitzar conjuntament activitats formatives, internes i externes, o qualssevol altres que permeten aconseguir objectius d’interès comú.\nNota de premsa oficial.\nDescarregar Nota de premsa oficial\nDescarrregar Protocol de colaboració signat\nL’Agència Valenciana Antifrau recomana a l’Ajuntament de València millores en el procés participatiu “DecidimVLC”\nLa Junta de Castella i Lleó es fixa en l’AVAF com a model de la seua futura agència anticorrupció\nLa Direcció General d’Infància i Adolescència i l’Agència Valenciana Antifrau col·laboraran per a conscienciar contra el frau i la corrupció en la infància i l’adolescència


"El cadàver del dictador continuarà en el conjunt monumental d'exaltació al feixisme, únic a Europa; una indigna i vergonyosa fossa comuna de 33.000 persones oblidades pel govern espanyol"\nper Odei A.-Etxearte 10 de maig de 2017 18:59\nI si a la majoria dels espanyols ja els està bé que Franco descansi, gloriós, en el seu temple construït per presoners republicans? I si el franquisme sociològic es barreja amb el cansament i la indiferència de molts altres i el resultat és la deixadesa que regna a Espanya amb el passat dictatorial? Al Congrés, només el PP rebutja treure Francisco Franco del Valle de los Caídos. Però tant hi fa. S'aprovi o no la proposició no de llei del PSOE, el cadàver del dictador continuarà en el conjunt monumental d'exaltació al feixisme, únic a Europa; una indigna i vergonyosa fossa comuna de 33.000 persones oblidades pel govern espanyol. Els socialistes defensen obrir ara debats que van tancar amb covardia el 2007, amb una llei de memòria històrica insuficient que, per a més inri, el PP va optar per buidar descaradament de pressupost. La impunitat que va sustentar la reforma del sistema polític espanyol durant la transició continua imposant-se, encara que ja no pugui fer-ho tan descaradament i es resguardi sota una pàtina d'hipocresia discursiva igual d'indigna.\nEls dos grans partits estatals no deixen de ser un mirall de la societat. Una base silenciosa sembla avalar-ho. Segons una enquesta del CIS del 2008, un 58,2% dels espanyols creu que "el franquisme va tenir coses bones i dolentes". Tot i que la majoria convenia que l'executiu s'ha d'encarregar de l'exhumació de les fosses comunes, les majories es decantaven amb percentatges discrets a l'hora de defensar l'anul·lació dels judicis polítics que van tenir lloc durant el franquisme (un 50,4%) i de jutjar les autoritats que van violar drets humans sota la dictadura (48,7%). Tan poc importa aquest tema als ciutadans de l'Estat? La poca contundència dels percentatges explica, potser, que els intents tímids del PSOE per avançar en matèria de memòria històrica no hagin estat a l'alçada del que s'espera d'un règim democràtic, i que el PP hagi continuat encobrint i homologant el franquisme dins de les seves files. La mateixa ONU ha qüestionat les polítiques de l'Estat en forma d'advertències reiterades. Però aquests avisos no han merescut ni tan sols una resposta per part de la Moncloa; des d'on sí que surten disparats per placar el procés d'independència, aquests dies per la possible compra d'urnes per part del govern català. L'ONU ha suspès Espanya en drets humans pel que fa a la reparació, a la investigació dels crims del franquisme i l'enjudiciament dels seus autors, i els ha acusat d'exercir una deixadesa de funcions impròpia en la recerca dels desapareguts.\nLa fiscalia, que tot ho afina, haurà de respondre (o no) a les demandes d'investigació que van fer les joventuts socialistes i Podem pel cant del "Cara al sol" en el funeral de José Utrera Molina, l'exministre de Franco i sogre d'Alberto Ruiz Gallardón. Podrien vulnerar la llei de la memòria històrica. Sí, aquell tímid i paper mullat. Com Franco, Utrera reposa en pau bressolat per cants feixistes. Els seus el van protegir fins al final. El govern espanyol va rebutjar-ne l'ordre de detenció i d'extradició de la jutgessa Maria Servini arran de la querella argentina per signar la sentència de mort contra Salvador Puig Antich. El consell de ministres va acordar tallar-ho en sec: deien que Espanya té la competència de jutjar els seus ciutadans, que els fets haurien prescrit i no eren delicte en aquell moment. No se'n van fer gaires escarafalls. Desvergonyit de vegades, ocult la majoria de dies de l'any, el franquisme és ben viu dins de moltes cases (no tan sols en la de Gallardón) i vetlla amb èxit perquè les institucions de l'Estat preservin la impunitat aprofitant-se de la despreocupació de molta, massa gent.


El Club de l'Excelencia en Gestión convida a l'HUMT a compartir la seva bona pràctica en Lean Management\nEl passat divendres, 14 de desembre, es va celebrar un webinar sobre la bona pràctica "Lean Management y AMFE en la pràctica Clínica. Gestión eficiente del Código Ictus", la qual va resultar finalista en la I edició del Premi a les Bones Pràctiques en l'àmbit de l'Excel·lència en la Gestió Sanitaria.\nLa van presentar el Dr. González de Molina, adjunt al servei de Medicina Intensiva i la Sra. Toni Roselló, Cap de l'Oficina Tècnica de Qualitat i Certificacions de MútuaTerrassa. En el transcurs de la sessió ambdós van mostrar com l'aplicació d'aquestes dues metodologies, pot accelerar el flux del procés i reduir els temps de latència, i van evidenciar també com milloren la coordinació entre els diferents nivells de l'atenció sanitària i permeten elaborar un mapa de risc per evitar o reduir els errors potencials en la assistència de l'ictus isquèmic hiperagut.\nDes del any 2012, l'HUMT ha aconseguit els millors resultats globals en els indicadors d'assistència al Codi Ictus en el benchmarking dels hospitals catalans i els tercers a Europa obtenint el reconeixement per l'Agència de Qualitat i Avaluació Sanitàries de Catalunya (AQuAS), Sociedad Española de Calidad Asistencial (SECA) o Sociedad Española de Directivos de la Salud (SEDISA)."\n14/12/2018 - Llegir la iniciativa


El fiscal demana entre 2 i 21 anys de presó per als joves que assetjaven i vexaven homosexuals - somVallès\nDimecres, 17 de gener de 2018 | 16:34h\nEls membres del Proyecto pilla pilla, una banda que assetjava i humiliava joves homosexuals i ho penjava a les xarxes, s'enfronten a entre 2 i 21 anys de presó. El fiscal del servei de delictes d'odi i discriminació demana per a Mykola, que en el moment dels fets tenia 19 anys i que considera el fundador i líder de la banda, dos anys per cadascun dels tres delictes contra la integritat moral que se li imputen i cinc anys per cada tres delictes contra la intimitat. Segons el fiscal, el grup liderat per Mykola tenia sis membres més –un dels quals, menor d'edat–.\nEls Mossos d'Esquadra van detenir els membres del Proyecto Pilla-Pilla a finals de 2013, després que es produïssin tres incidents entre novembre i desembre d'aquell any, en què aquest grup contactava amb persones homosexuals, mitjançant diversos xats. Els membres del grup es feien passar per menors d’edat i concretaven una cita en un lloc discret. Un cop es realitzava la trobada, un grup de persones retenia i coaccionava la víctima, obligant-la a facilitar dades personals i a respondre diferents qüestions sobre la seva condició sexual. Les imatges que els membres del grup enregistraven amb una càmera de vídeo eren publicades amb posterioritat en els seus perfils de facebook i en la seva pàgina web.\nLa investigació es va iniciar a principis d'aquell mes, quan els Mossos d’Esquadra conjuntament amb la Policia Local de les Franqueses van detectar l’existència del grup a internet. Des del primer moment, va cridar l’atenció que en molts aspectes el grup anomenat Proyecto pilla-pilla, era un clar reflex del grup neonazi Occupy Pedofilya de Rússia.\nEl fiscal assegura en la instrucció que, com en el cas del grup rus, el Proyecto pilla pilla actuava "amb el pretext aparent d'identificar i neutralitzar suposats pederastes però l'objectiu real era la persecució, humiliació i vexació d'homes homosexuals".\nDe fet, explica que les dues bandes tenien també contacte amb altres moviments internacionals d'extrema dreta, i que a les xarxes socials eren seguides per moltes persones d'ideologia d'extrema dreta, que "exhibien simbologia vinculada al nacional socialisme, com el polze doblegat, una esvàstica i la salutació amb el braç alçat".\nEl fiscal els hi imputa tres actuacions delictives. La primera va passar el 22 de novembre de 2013, "amb la finalitat d'atemorir, humiliar i denigrar", Mykola es va citar amb un home homosexual després d'haver-hi conversat per Skype. Es van trobar a l'estació Granollers Nord i allà la resta de la banda va envoltar la víctima. Un altre acusat va filmar-ho i Mykola ho va difondre per internet. Segons la fiscalia, la víctima va intentar fugir, però els acusats "el van tirar a terra i van cridar maricón de mierda, donde piensas que vas, como te vuelvas a escapar te vas a enterar".\nEl desembre, el fiscal indica que Mykola va contactar amb dos homes més. Amb un es va citar el 7 de desembre a la porta de l'Hospital de Granollers i el va portar a aparcar al carrer Bertran de Seva, on es van produir fets similars als del novembre. Arran d'haver difós dades de la víctima a les xarxes, aquesta va seguir rebent insults i amenaces dies després.\nEl darrer cas és del 13 de desembre de 2013 quan Mykola va contactar amb un altre home i va quedar novament davant de l'Hospital, on el grup també el va intimidar i el va obligar a contestar preguntes davant la càmera sobre la seva orientació sexual i altres qüestions personals.\nA més de les penes de presó, el fiscal també demana indemnitzacions de 6.000 euros per danys morals i de 25.000 per perjudicis morals de les filmacions.


L’alcalde apel·la a la disciplina i responsabilitat de la població per a evitar retrocedir i poder arribar a la segona fase de la desescalada – Ajuntament d'Elx\nL’alcalde apel·la a la disciplina i responsabilitat de la població per a evitar retrocedir i poder arribar a la segona fase de la desescalada\nElx entra hui en la Fase 1, que suposa més obertura, activitat econòmica i possibilitat de moviments en l’estat d’alarma\nL’alcalde d’Elx, Carlos González, apel·la a la disciplina i responsabilitat de la ciutadania durant la Fase 1 de la desescalada amb la finalitat d’evitar retrocedir i poder arribar a la segona fase.\nAquesta primera fase en la qual entren Elx i el conjunt de la Comunitat Valenciana, permet moviments en tota la província d’Alacant, reunions de fins a 10 persones, obertures de terrasses i establiments comercials de menys 400 metres quadrats o accés a llocs de culte amb limitacions d’aforament, entre altres mesures que relaxen el confinament decretat en l’estat d’alarma.\n“Agraïsc l’esforç de la ciutadania per respectar les mesures sanitàries, per assumir el que ha suposat el confinament i l’immens i valuós treball de les i dels professionals de la sanitat de la nostra ciutat i de les forces i cossos de seguretat de l’Estat”, assenyala Carlos González.\n“Entrem en una fase que té una gran importància pel que entranya des del punt de vista social i econòmic. En definitiva, significa més obertura i més activitat. És realment important que consolidem l’avanç aconseguit, per la qual cosa apel·le a la responsabilitat de cada il·licità i de cada il·licitana”, insisteix el responsable de l’Equip de Govern Municipal.\nCarlos González afig que “hem d’afrontar aquesta fase amb responsabilitat i disciplina per a no estancar-nos i no retrocedir i, d’aquesta forma, poder arribar a la segona fase, que serà un pas decisiu per a aconseguir la nova normalitat que tant anhelem i que, per descomptat, mereixem i necessitem.


Esports - Cap or en el Quatre Nacions\nImatge d'arxiu del combinat espanyol\nel 26/abr/11 Pedro Miserachs Hoquei herba PDF\nEls combinats estatal sub 16 masculí i femení cauen a la final del torneig Quatre Nacions i finalitzen segons. Les noies del sub 16, amb la santcugatenca Paz Codina, cauen a la final (4-0) contra Holanda, mentre el masculí sub 16 amb els jugadors del Junior Albert Carnicer, Gerard Garcia i Marc Serrahima perden la gran final per (3-4) davant Alemanya. Les sub 18 han finalitzat terceres, mentre que els nois del sub 18 han estat quarts .\nNo ha pogut ser. Ni el conjunt masculí ni femení sub 16 ha pogut culminar el seu bon torneig amb la victòria en la final del Quatre Nacions. Les noies de la sub 16, amb la santcugatenca Paz Codina, han caigut (4-0) contra la potent Holanda i han finalitzat subcampiones. En la mateixa posició ho ha fet el sub 16 masculí, amb tres santcugatencs, Albert Carnicer, Marc Serrahima i Gerard Garcia, que ha anotat dos gols a la final que el combinat estatal ha perdut contra Alemanya (3-4).\nEn categoria sub 18, les santcugatenques Andrea Feu i Gemma Mier i les seves companyes de selecció han finalitzat en tercera posició després de superar en els strocks Anglaterra en el partit pel tercer i quart lloc. El resultat en el temps reglamentari va ser d'empat a quatre gols. Pel que fa els nois, els tres representants del Junior, Edu Garriga, Guim Ursul i Xavi Queralt han estat quarts, en caure (6-3) a la final de consolació.


A Yank in the RAF - Viquipèdia, l'enciclopèdia lliure\nA Yank in the RAF és una pel·lícula estatunidenca de guerra en blanc i negre dirigida per Henry King i estrenada el 1941. És considerada una típica pel·lícula primerenca de la Segona Guerra Mundial. Originalment titulat The Eagle Squadron, es basa en una història de "Melville Crossman", el nom artístic del 20è cap d'estudi de la Fox, Darryl F. Zanuck. Segueix un pilot americà que s’allista a la Royal Air Force (RAF) durant un període en què els Estats Units eren encara neutrals.\nJames Basevi i Richard Day\nDarryl F. Zanuck i Louis F. Edelman (productor associat)\nDarrell Ware i Karl Tunberg a partir d'una història de Darryl F. Zanuck\nTravis Banton i Sam Benson\nDe tornada a Anglaterra, el pilot estatunidenc Tim Baker s’allista a la Royal Air Force, punta de llança d'un exèrcit britànic que lluita contra l'Alemanya nazi, durant la Segona Guerra Mundial. Durant un bombardeig dels nazis, Baker es retroba amb Carol Brown, una antiga promesa.\nTyrone Power: Tim Baker\nBetty Grable: Carol Brown\nJohn Sutton: Comandant Morley\nReginald Gardiner: Roger Pillby\nDonald Stuart: Caporal Harry Baker\nRalph Byrd: Al\nRichard Fraser: Thorndyke\nDenis Green: Tinent Redmond\nBruce Lester: Tinent Richardson\nGilchrist Stuart: Wales\nLester Matthews: capità de grup\nFrederick Worlock: El major canadenc\nEthel Griffies: Lady Fitzhugh\nFortunio Bonanova: Cap dels cambrers\nJames Craven: Instructor\nInofensiu però agradable producte conjuntural que il·lustrava una tòpica història d'amor en el Londres bèl·lic. El conjunt és una mica tou però té l'irresistible encant dels productes "demodés". Alguns números musicals, amb evocadores cançons de Ralph Rainger i Leo Robin, contribueixen a donar l'excel·lència al resultat.\nOscar als millors efectes visuals per Fred Sersen (fotografia) i Edmund H. Hansen (so)\n↑ Fotogramas. Un americano en la RAF (en castellà). Fotogramas.\nObtingut de «https://ca.wikipedia.org/w/index.php?title=A_Yank_in_the_RAF&oldid=23658061»\nDarrera modificació: 27 maig 2020 a les 13:51


Federació d'Entitats del Clot-Camp de l'Arpa - Associació de Veïnes i Veïns Clot-Camp de l’Arpa Federació d'Entitats del Clot-Camp de l'Arpa - Associació de Veïnes i Veïns Clot-Camp de l’Arpa\n2012-12-22 - Events, ZZ_Pendent Classificació\nCAMPANYA DE REIS 2013\nS’apropen les Festes Nadalenques i com no la nit de Reis. Any rere any al Clot-Camp de l’Arpa es treballa per aconseguir que totes les llars del barri rebin un obsequi la nit del 6 de gener. En època de crisi cada cop són més les famílies que o bé hauran de fer un sobreesforç o no tindran cap regal de Reis.\nAixí doncs, fem una crida, enguany més forta que mai, per a què us animeu a portar per als infants una joguina nova o un obsequi per a la gent gran. Entre tots i totes hem d’aconseguir que cap llar es quedi sense regal.\nDel 9 de desembre al 4 de gener podreu entregar la vostra aportació al Centre Cultural la Farinera del Clot, l’Espai Antoni Miró Peris o a algun dels punts de recollida que s’establiran en breu.\n– Joguines noves per a infants (0 a 14 anys) amb valors educatius\n– Eviteu joguines bèl·liques o que generin violència o conductes sexistes.\n– Eviteu també aparells amb piles o elements a reposar contínuament.\n– Busqueu el segell CE per garantir seguretat i qualitat. No els emboliqueu.\n– Agrairíem material escolar i llibres de lectura infantils o juvenils.\n– Per a la gent gran demanem regals útils per a la persona.\n– Eviteu productes alimentaris com torrons o bombons\nA més podeu participar en algun dels actes que acull al Farinera per Nadal, on l’entrada és una joguina o un obsequi per a la gent gran:\nA càrrec de l’AT el Partiquí\nDia: Dissabte 15 de desembre, 22h\nLloc: Auditori del Centre Cultural la Farinera del Clot\nEntrada: Una joguina nova per a la campanya de Reis 2013\nA càrrec de l’Orquestra de Cambra Gèrminans\nDia: Diumenge 16 de desembre, 19h\nCONCERT amb HELENA I ELS TROIANS, IN THE SENSE i ASTÈRIX IN JAMAICA\nDia: divendres 21 de desembre, 21h\nDilluns, Desembre 3, 2012 – 20:20\nEtiquetas: Campanya de Reis


Fàbrica preu estrella segell escombraries Liner en Roll - notícies - Weifang Kangle plàstics Co, Ltd\nContacta amb nosaltres+8618653687188\nBossa de caritat\nBossa de bolquer\nBorsa residus gos\nDavantal de PE\nGuant de PE\nRevestiment de caixa\nBossa de roba\nFull de Delhi\nFàbrica preu estrella segell escombraries Liner en Roll\nMar 01, 2018\nFàbrica preu estrella segell escombraries Liner en Roll informació bàsica\nModel núm.: FPOR\nTret: Per llençar, Bio degradables i reciclables\nD'escombraries de fons pla bossa forma: Bosses de plàstic\nMatèries: HDPE, LDPE, LLDPE, MDPE\nColor: Transparent, - negre, blanc-blau-vermell, - verd\nMOQ: 1 tona\nPis inferior bossa d'escombraries principals temps: dins de 2 setmanes\nBossa tipus: Segell estrella, fons pla, cordó\nCapacitat de producció: 12000 tones / anuals\nPaquet de transport: Ple en rotllo, o que requereix\nOrigen: Weifang, Xina\nAplicació: Kithchen, oficina, Hospital, galleda d'escombraries\nFons pla escombraries bossa Material: PE\nProcés d'elaboració: Envasos de plàstic bosses\nBossa varietat: La borsa\nImpressió: Gravat al buit d'impressió, fins a 4 Colors\nAdditiu biodegradable: Epi\nCertificació: ISO9001, Brc, APPCC, Sedex\nFons pla escombraries bossa tamany: Mida personalitzat\nMarca: KANGLE o l'OEM\nEspecificació: iso9001, SGS, sedex, BSCI, APPCC\nHS codi: 3923210000\nFàbrica preu estrella segell escombraries Liner en Roll Descripció del producte\n1.OEM/ODM acceptar, ecològic.\n2. producció anual és de 12000 tones per any.\n3. magnífic qualitat amb preu competitiu de fàbrica.\n4. amb 20 anys d'experiència en la producció de bosses de plàstic.\n5. fabricant Professional producció de bossa d'escombraries.\n6. entrega en el temps, oferir el millor servei abans i després de la venda.\n2. fàbrica preu estrella segell escombraries Liner en Roll Descripció del producte\nNom del producte revestiment d'escombraries\nmaterial HDPE, LLDPE o material reciclat\nmida 40 "* 48" 50 * 35 "o personalitzat\ncolor negre o personalitzat\nmanejar Nansa llaç, llaç o superior empotrable\ntret Biodegradables, ecològic\nsegell Planes foca o segell estrella\nd'embalatge Grup de rotllo o grup solt\nEtiquetes d'envasament primari, bosses de poli o psiquiatre de pel·lícules\nEmbalatge secundari corrugat cartró estoigs exteriors\nl'ús Cuina, despatx, jardí, industrial\nexemple de cost $200,-lo es retornarà un cop la confirmació de la comanda.\nlliurament de Mostra 7days\ntemps líder 7-10 dies per a un contenidor de 20 peus, 20days per un contenidor\ncondicions de pagament T/T, 30% de dipòsit, 70% balanç contra la còpia d'B/L\nDP a vista\n3. informació de l'empresa\nPrincipals productes que fabriquem són bossa d'escombraries, cordó borsa, bossa de caritat, cistella, full de Delhi, fulls d'escala teriyaki, peça portada, bolquers bossa, bossa mascotes caca, bossa de menjar, davantal PE, guant PE etc.. A tots ens produeixen 100 varietats de productes en més de 40 línies.\nLa nostra versatilitat i l'àmplia gamma de productes que fabriquem, tenim clients a més de 30 països d'Europa, Amèrica i Àsia.\nLa nostra empresa s'assegura que la qualitat es manté per als nostres productes i serveis.\nSempre Insistim en la teoria i la convicció de "l'empresa en el meu cor" i qualitat a les meves mans.\nNostra divisió de desenvolupament de producte vigorosament segueix les normes d'assegurament de qualitat. El nostre Departament de QC contínuament proves i controls sobre el terreny tots els nostres productes abans de despatx.\nA Weifang Kangle ens enorgullim en la qualitat dels nostres productes, l'eficàcia de la nostra producció i el servei que oferim per a tots els nostres clients.\n4. PREGUNTES MÉS FREQÜENTS\nQ1: Quina és la seva gamma de productes?\nTots els nostres productes estan fets de PE. Inclouen bossa d'escombraries, bossa de cordó, bossa de caritat, cistella, fulls de Delhi, teriyaki escala llençols, peça bossa, bossa de bolquers, bossa mascotes caca, bossa de menjar, davantal PE, guants PE, etc.\nQ2: Vostè és un fabricant?\nSí. Som una fàbrica situada a Weifang Shandong de China.We, fundada el 1998, té una experiència de 18years.\nP3: Quina informació he de deixar que sàpiga si vull aconseguir una cita?\n-La mida dels productes (tancat ample x va ser inaugurat amplada x alçada)\n-Gruix en micres\n-El material: HDPE/LDPE/LLDPE/MDPE Verge o reciclada\n-La impressió cobertura colors i tinta.\n-La quantitat d'ordre potencials.\n-Si és possible, si us plau, també proporcionen imatges o obres d'art. Mostres serà millors per aclarir.\nQ4: Quants dies mostres s'acabarà? I com sobre la producció en sèrie?\n-En general, 5-7 dies per a la presa de mostres.\n-El temps de maduració de la producció en massa dependrà de la quantitat, 8days per un contenidor de 20 peus, 15days per un contenidor de 40 peus\nQ5: Quin és el seu MOQ?\n-PC 1 tona o 100K\nQ6: Podeu inspeccionar productes acabats?\n-Sí. Cada pas de producció i productes acabats es realitzarà inspecció pel Departament QC abans d'enviar.\nQ7: Com vols enviar productes acabats?\n-Els correus, TNT, DHL, FEDEX, UPS, etc.\nUn parell de: Bossa de plàstic per llençar Biohazard fàbrica preu\nSegüent: Plàstica de l'OEM per llençar fons pla bossa d'escombraries\nTEL: + 86-536-8527729\nCorreu electrònic: kanglezhdn@kangleplastic.cn\nAdreça: Room1904, edifici internacional de Baoding, carrer 4799 East Shengli, districte de Kuiwen, Weifang, Shandong, Xina\nCopyright © Weifang Kangle Plastics Co, Ltd Tots els drets reservats.


Carta de Carme Ballester a Josep Ester (13-4-1969) – Documents INÈDITS de Lluís Companys i Carme Ballester\nCarta de Carme Ballester a Josep Ester, escrita el 13-4-1969 i que acompanyava el manuscrit explicatiu de la detenció de Companys. (Per tal de facilitar-ne la lectura, s’hi han introduït algunes correccions ortogràfiques).\nParís 13 del mes d’abril 1969\nCom pot comprovar no tinc cap certificat, a més mai em van notificar la seva mort. Com ja explico, ho vaig saber per la ràdio i pels diaris de França. A més, no puc demanar, als botxins, jo mateixa el certificat de defunció. En fi, si vostè creu que necessita quelcom més i jo ho puc fer, no té més que dir-m’ho.\nHe oblidat de dir, a l’altre document, que en aquells temps, els diaris de França van dir que Himmler es trobava a Madrid per organitzar la policia espanyola. Això és tot…


Ada és nom de fada: NEIGHBORHOOD!\nTant l' estadunidenc com els canadencs es van quedar captivats pel nostre interior d'illa. I és que els pisos de l'Eixample tenen aquestes coses, un immens pati interior, pati de veïns amb els quals acabes familiaritzant-te.\nL'Àlex, el Brian i l'Alyson podien estar tota una tarda amb els peus sobre la barana del balcó observant tot el que s'esdevenia en els pisos de davant. Jo també puc passar hores embadalida, observant com el veí del segon tercera neteja el balcó de casa seva amb calçotets o com la del quart penja les tovalloles netes d'un dissabte a la platja.\nA l'agost Barcelona es para, Barcelona s'adorm mentre la poblen turistes amb càmeres i gorres. Però a les entranyes d'aquesta ciutat fascinant encara respira gent acalorada, dins de les illes, en un solarium escaldant, petites figuretes de plom segueixen amb el seu dia a dia. Aquesta visió de la ciutat, pocs turistes poden veure-la, això, ens ho guardem per nosaltres...\nM'hagués agradat que el comentari d'aquesta entrada s'acompanyés de una foto d'aquests patis d'interior d'illa. No sé si existeix un reportatge d'aquests interiors però sería interessant que existís.\n12 d’agost de 2008, a les 13:18


Hwa Du Hotel Tainan Taiwan - Ofertes d'hotels amb els MILLORS DESCOMPTES EN LÍNIA\n1192, Wen- Shian Rd, Ciutat de Tainan, Tainan, Taiwan - Veure al mapa\nTé alguna pregunta per a Hwa Du Hotel?\n"Well rounded and great price for it's services and amenities..."\nMés informació sobre Hwa Du Hotel\nOferint allotjaments de qualitat al els paisatges, els restaurants, la cultura districte de Tainan, Hwa Du Hotel és una selecció popular tant per oci com per negoci. El centre de la ciutat és només a 3.8km i l'aeroport és només a minuts. Per aquells de vosaltres que vulguin aventurar-se Mercat Nocturn Hua Yuan, Carrer Shennong, Torres Chikan són només algunes de les atraccions disponibles per als visitants.\nA Hwa Du Hotel, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Hwa Du Hotel és la vostra destinació si buscau allotjament de qualitat a Tainan.\nTots els tipus de viatgers (356)Viatger de Negocis (42)Parelles (144)Viatgers en solitari (73)Famílies amb infants petits (26)Famílies amb infants grans (23)Grups (48)


PageNOTÍCIES | Escola Meritxell |\nL’Escola Meritxell amb la Marató\nReconeixement del Club Atlètic Laietània a l?Escola Meritxell\nEl passat dissabte, 29 de novembre, el Centre Atlètic Laietània va celebrar l’edició d’enguany del Sopar d’Atletes, al que va ser convidada l’Escola Meritxell.\nEn el decurs de la vetllada, el President de l’entitat, Sr. Carmel Comeron, va lliurar una placa commemorativa a la nostra Directora, Sra. Mª Antònia Cobo, en reconeixement als nostres 30 anys d’aportació d’atletes al club.\nL’acte va comptar també amb altres personalitats de la nostra ciutat.\nInstruccions per a Infantil\nEns acostem a l’època entranyable del Nadal, i no volem deixar passar més temps sense fer-vos un resum del que va ser el nostre darrer Casal d’Estiu.\nAmb un clar fil conductor –“Un món de jocs”-, el Casal endegà el passat 25 de juny, amb un munt de reptes per als alumnes que van voler gaudir de les activitats engrescadores que es van programar. Fins al dia 18 de juliol, els jocs van anat omplint l’agenda estiuenca de tots aquells que hi van participar.\nJocs amb música, sensorials, motrius, de taula, d’aigua, de pistes, de nit, de presentació, gimcanes, activitats de cuina, manualitats, nit a l’escola i moltes coses més, van estar pensades i organitzades per l’equip del Casal (professors de l’escola i del CIC) per fer d’aquest Casal una experiència realment inoblidable.\nAquest any vam comptar amb l’ajut d’ARTIJOCS, empresa especialitzada en el món dels jocs. Durant dues jornades, el personal d’aquesta firma va impartir sessions de jocs cooperatius, tant de taula com dinàmics, que van entusiasmar als nostres alumnes, i gràcies als quals van poder descobrir el valor de la cooperació.\nVam poder gaudir també d’un taller de màgia, a càrrec de l’Escola de Màgia de Barcelona. Un cop que els nostres alumnes van trobar les pistes màgiques que se’ls va proposar, la maga Anay i els seus ajudants van arribar al Casal per ensenyar als nostres alumnes tot un seguit de trucs, que els van permetre, més tard, obtenir el diploma de mag. I si això va ser genial, la sessió de màgia, amb motiu de la cloenda del Casal, va ser del tot extraordinària. Els nens i nens van esdevenir, durant una estona, veritables ajudants de la maga Anay. El colofó final el va posar un espectacular número de levitació, que va protagonitzar una mare.\nEnguany tampoc va faltar la “nit a l’escola”, activitat que és sempre molt esperada pels nostres infants. Aquesta jornada nocturna els va permetre experimentar noves vivències al voltant d’activitats lúdiques nocturnes, en el marc incomparable que ofereix la nostra escola. Al matí, i després d’haver compartit una nit al gimnàs, el nostre cuiner, en Massimo, ens va delectar amb un esmorzar que va carregar les piles de tothom.\nCada divendres, per acomiadar una setmana fantàstica, alumnes i professorat compartíem i gaudíem d’una festa d’inflables aquàtics.\nLa sessió de màgia, l’entrega de records, els inflables aquàtics i el canó d’escuma de l’últim dia, van posar punt i final al Casal d’Estiu 2014.\nDes d’aquí, volem agrair molt sincerament la confiança que pares i mares van depositar en el nostre equip de professionals, fet que ens omple de joia i ens encoratja a seguir treballant en una millora constant de la nostra oferta.\nI com no podia ser d’una altra manera, volem donar les gràcies, de manera especialment efusiva, a tots els nostres alumnes per la seva il·lusió i actitud participativa en totes i cadascuna de les activitats programades, i pels seus somriures, que van ser el millor regal amb què ens podien obsequiar.\nEn aquesta ocasió, hem preparat, a més, un recull d’imatges que us podeu descarregar de l’apartat “àlbums”, que trobareu a la intranet de l’escola.\nL’equip del Casal d’Estiu 2014 de l’Escola Meritxell\nCicle de Conferències AMiPA\nEn el marc del cicle de conferències programades per l’AMiPA, l’Escola acollirà, el proper 26 de novembre, la xerrada “COM AJUDAR ELS FILLS A ESTUDIAR (i fer la feina del col·le!)”, a càrrec de Juanjo Fernández, Llicenciat en Filosofia i Lletres, professor de diverses matèries al llarg de 18 anys, consultor pedagògic, autor de diversos articles i obres, i conferenciant.\nEl dimecres dia 22 d’octubre, els nens i nenes de Cicle Mitjà vam anar d’excursió al Parc Natural del Montseny, on vam poder observar la natura de molt a prop i estudiar els ecosistemes i el medi físic.\nDurant la increïble passejada que vam fer pels voltants, vam tenir l’oportunitat de descobrir i gaudir de les diferents tonalitats amb què ens regala la tardor.\nLa sortida ens va permetre aprendre moltes coses interessants, sobretot que el Montseny és l’únic dels nostres parcs que té tanta diversitat de boscos, fet que el converteix en el veritable pulmó de Catalunya.\nUs animem a visitar-lo. És un lloc meravellós!\nEls primers referents tangibles relacionats amb la cuina xinesa pertanyen a uns 5000 anys a. C. Es tracta de restes de forns, estris per cuinar o ceràmiques de dibuixos. En concret, un dels estris trobats consistia en tres recipients acassolats, units entre si, que permetia la cocció de tres plats diferents alhora. Aquest instrument deixa palesa l’astúcia i gran destresa culinària del poble xinès.\n1500 a.C., en determinades zones de la Xina, ja es coneixien gairebé els mateixos aliments que conformen la base de l’actual cuina xinesa, en especial els cereals, els llegums, les verdures-carbasses, cogombres, carbassons- o les carns d’ànec i de porc.\nAnys més tard, el descobriment dels metalls –del coure, fonamentalment- va permetre el naixement d’una nova artesania i la creació de nous atuells, que van perfeccionar, però no canviar, la manera de coure i de cuinar.\nEn alguns dels llibres xinesos antics -no específicament culinaris- ja es feia referència a la importància de l’alimentació.\nConfuci, 500 anys a.C., escrigué: “L’home no menjarà l’arròs malmès per la intempèrie ni res que s’hagi desnaturalitzat o hagi perdut el color. No menjarà cap aliment ni massa cuit ni massa poc cuit ni tampoc productes que no siguin de la temporada. No menjarà aliments mal tallats i consumirà carn de manera moderada…” Aquest text és d’una prodigiosa modernitat, fins al punt que podria formar part del pròleg de qualsevol llibre de cuina actual.


Cà Sagredo al Ponte Venècia Itàlia - Ofertes d'hotels amb els MILLORS DESCOMPTES EN LÍNIA\nCampo S. Ternita, 3059, Castello, Venècia, Itàlia, 30122 - Veure al mapa\nCà Sagredo Al Ponte, ubicat a Castello, Venècia, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Cà Sagredo Al Ponte, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Cà Sagredo Al Ponte no troba competidors en cap categoria.\nTots els tipus de viatgers (40) Parelles (33) Famílies amb infants petits (1) Famílies amb infants grans (2) Grups (4)


▷ ⭐El temps a Meranges⭐ - eltemps24.cat\nEl temps 24 » El temps a Meranges\nAquí pots veure la previsió meteorològica de Meranges per demà, si desitges veure la informació més actualitzada del temps a Meranges en aquesta secció tindràs la possibilitat de veure totes les dades perquè puguis planificar la teva setmana.\nMeranges és una població de la província de Girona a Catalunya concretament forma part de la comarca Cerdanya, i té 0 pobladors segons l’últim cens. Seguidament tens la informació del clima per a les pròximes hores a Meranges. Disposaràs de la previsió de temperatura, vent i temps i cal posar èmfasi que la temperatura màxima serà de ºC i la temperatura mínima serà de graus.\nPrevisió del temps a Meranges avui\nseguidament tens la previsió meteorològica per a les properes hores a Meranges tens tot el detall de temperatura, vent i temps i cal ressaltar que la temperatura màxima s’espera que sigui de graus i la temperatura mínima es preveu que sigui de ºC.\nPrevisió del temps a Meranges demà\nEn aquesta part de la web pots trobar tota la informació de la previsió meteorològica de Meranges per demà, pots veure la informació de les hores següents i pots observar la previsió general per demà.\nMeteorologia a Meranges per als propers dies


La programació d’activitats infantils de Quin Passeig per aquesta temporada d’estiu torna a comptar amb la col·laboració de diferents entitats de la ciutat que faran possible que cada dimarts a la tarda, del 30 de juny al 21 de juliol, els més petits de la casa tinguin un espai propi al segon tram del Passeig, a la terrassa del bar Plaça. L’objectiu de la proposta és oferir a les famílies una estona de lleure educatiu en un espai privilegiat al centre de la ciutat. En total, s’han programat quatre tallers en els que els nens i nenes podran fer diferents manualitats, aprendre trucs de màgia, descobrir com neixen les plantes, fer figures de plastilina o millorar el seu anglès.\nLes entitats col·laboradores de les activitats d’enguany són Món d’Oci, el Parc de la Sèquia, Pintures Sagrada Família i ILA School. Els tallers tindran lloc a 2/4 de 6 de la tarda i seran gratuïts, tot i que caldrà fer inscripció prèvia per correu electrònic a l’adreça info@quinpasseig.com.\n30 de juny: Taller de màgia a càrrec de Món d’Oci.\n7 de juliol: La llavor, a càrrec del Parc de la Sèquia.\n14 de juliol: iClay, a càrrec de Pintures Sagrada Família.\nEls participants en aquesta activitat elaboraran una figura del personatge d’Oh de la pel·lícula Home amb iClay, un tipus de plastilina molt moldejable i que s’endureix en assecar-se.\n21 de juliol: Vocabulari de fruites i verdures en anglès, a càrrec d’ILA School.\nD’una manera molt amena i divertida, els nens i nenes repassaran i aprendran vocabulari bàsic en anglès relacionat amb les fruites i les verdures per poder dibuixar i pintar la seva fruita o verdura preferida, que es convertirà en un imant per penjar a la nevera.\nLes activitats infantils són any rere any una de les propostes estrella de la campanya Quin Passeig, que permeten que petits i grans gaudeixin d’un dels espais més agradables de la ciutat durant l’estiu. Per al públic jove i adult, Quin Passeig tornarà a comptar amb una atractiva programació al llarg de tota la temporada, amb propostes que ja s’han convertit en un clàssic com el sopar concert amb l’Orfeó Manresà, el 23 de juliol, el sopar amb cantada d’havaneres, a principis de setembre, els balls de cada dissabte o el torneig de PSP que es farà els dies 2 i 3 de juliol. A més, enguany hi haurà noves activitats com trobades per parlar anglès, els dilluns al migdia a la terrassa del Xaloc.


Stuani: Al ritme dels millors golejadors - Diari de Girona\nStuani: Al ritme dels millors golejadors\nEl moment dolç que viu el Girona va de bracet amb la ratxa de Cristhian Stuani, que ha vist porteria en els últims cinc partits que ha jugat. L'uruguaià supera els registres de grans killers de Montilivi a aquestes altures com Despotovic\nmarc brugués girona 19.11.2017 | 07:59\nAl darrere del moment dolç pel qual travessa el Girona en la seva estrena a Primera Divisió hi ha moltes hores de feina i d'entrenament. Ha costat, i en algun moment hi ha hagut algun dubte, però Pablo Machín i el seu cos tècnic han sabut trobar la fórmula. El Girona ha deixat enrere el període d'adaptació i comença a anar per feina. Els 16 punts en 12 jornades així ho demostren. Montilivi xala cada quinze dies, gaudeix veient el seu equip competir a domicili i també va assaborir l'empat de divendres contra la Reial Societat. Destacar un sol protagonista en aquesta gran ratxa de resultats seria segurament injust però en futbol el que manen són els gols i si hi ha algú realment inspirat en aquesta faceta és Cristhian Stuani. El davanter uruguaià ha vist porteria en els cinc últims partits que ha disputat amb el Girona i s'enfila ja fins als 7 gols aquesta temporada. Stuani ha començat la temporada com un coet i està superant els inicis de curs d'alguns dels millors golejadors del Girona de l'última dècada. Tant és així que davanters de gran record i rendiment dle blanc-i-vermell com ara Despotovic, Corominas, Sandaza i Longo no havien arribat als 7 gols a la Lliga a aquestes altures de competició.\nStuani es va perdre el partit a la Corunya per sanció però venia de marcar a Vigo (3-3) i contra el Vilareal (1-2) i, després de Riazor, ha vist porteria contra el Madrid (2-1), davant el Llevant (1-2) i també divendres amb la Reial Societat (1-1). Per trobar un inici golejador del seu nivell cal remuntar-se tres temporades enrere, quan Felipe Sanchón va començar d'allò més entonat el curs 14-15 i va anotar 8 gols en 12 jornades. El barceloní acabaria amb 11 a final de temporada després de patir una llarga sequera a la segona volta. Qui iguala els números d'Stuani és Roberto Peragón la temporada 10-11. El madrileny duia 7 gols a la 12a jornada gràcies, sobretot, al seu hat-trick contra el Ponferradina. Peragón acabaria el curs amb 11 gols. Més enrere, en la temporada de l'ascens a 2a A, Miki Albert i Jito havien marcat 9 i 5 gols, respectivament, a aquestes altures. El de Gavà es va enfilar fins als 20 gols i a 2a B.\nEn canvi, Corominas (11-12) i Benja (12-13) en duien 6, mentre que Longo el curs passat, Sandaza (14-15) i Felipe (13-14) 4 i Despotovic (10-11), Acuña (12-13) i Mata (15-16) en sumaven 3.


[CFGS d'Electricitat i Electrònica]\nAmb aquest cicle formatiu de grau superior podràs obtenir el títol de Tècnic superior en en Automatització i robòtica industrial, rebràs una formació de 2000 hores de durada repartit en dos cursos, i aquesta està basada en classes eminentment pràctiques, que t’ajudaran a adquirir els coneixements que et permetran ocupar un lloc de treball per a desenvolupar feines de postes en marxa i manteniment de línies automatitzades amb equips de regulació, control i comunicacions industrials.\nAutòmats programables: Programació en diferents llenguatges (contactes, instruccions, grafcet,..) mitjançant els programaris CX-Programmer (Omron), Unity (Schneider Electric) i Step 7 (Siemens).\nComunicacions industrials: Configuració de xarxes mitjançant busos como AS-i, Profibus, Device Net, Profinet, Ethernet, Wireless i serveis de telecontrol amb missatge SMS, diagnosi i control de processos mitjançant WEB amb PLCs S7-300 de Siemens i CJ1 d’Omron. Aplicacions dels OPC’s.\nSistemes HMI: Configuració i programació de panels tàctils i sistemes SCADA amb aplicacions industrials basat en WinCC Flexible.\nInformàtica industrial: Hardware i xarxes locals d’ordinadors, programació en llenguatge d’alt nivell VISUAL BASIC i disseny de pàgines web.\nAutomatismes elèctrics, pneumàtics i hidràulics: Quadres elèctrics, disseny i documentació de circuits elèctrics per ordinador amb ELCAD, Connexions i aplicacions de diferents sensors digitals com detectors inductius, capacitius i òptics, pneumàtica i hidràulica, electropneumàtica i electrohidràulica i aplicacions amb PLC M340 de Schneider Electric.\nElectrònica industrial i control i regulació de motors elèctrics: Estudi de components electrònics i les seves aplicacions industrials, regulació i control de diferents màquines elèctriques com transformadors, motors trifàsics i monofàsics, variadors de freqüència MM440 de Siemens,\nRegulació i control analògica programable: Estudi, connexions i aplicacions industrials amb sensors i actuadors analògics, control de polsos, regulació PIDs aplicats a processos de regulació de temperatura, nivell, cabal, pressió, posició amb encoders i servoaccionaments. Sensors intel·ligents amb RFID, lectors de codi de barres i codis matricials QR.\nProjecte d’automatització i regulació: basats en processos industrials i línies automatitzades de fabricació flexible robotitzades, amb diferents estacions connectades en diferents xarxes i controlades per autòmats programables i sistemes de supervisió (SCADA). Documentació de projectes, normatives de seguretat, informes tècnics i planificació del manteniment.\nRobòtica industrial: Control i programació d’aplicacions industrials amb robots i els seus sistemes de seguretat.\nFormació en centres de treball: 350 hores de pràctiques en empreses d’automatització i regulació industrial.\nCap d’equip de supervisió i manteniment de sistemes d’automatització.\nProjectista de sistemes de control, mesura i regulació de processos industrials.\nTècnic en disseny, desenvolupament i posades en marxa de projectes d’automatització de processos industrials.\nTècnic en xarxes de comunicacions industrials i electrònica industrial.\nProgramador de sistemes i equips d’automatització i robòtica industrial.\nTècnic en muntatge, posades en servei i manteniment de sistemes automàtics i dels seus equips i instal·lacions.\nRealitzar la formació en espais amb equipaments similars als utilitzats en la indústria.\nObtenir un certificat d’Automatització i comunicacions industrials de 300 hores expedit directament per l’empresa Siemens.\nRebre xerrades d’empreses i realitzar visites a empreses i fires del sector.\nParticipar en les Olimpíades de Formació Professional Worldskills Spain.\nPossibilitat d'aconseguir el títol de Tècnic Superior en Mecatrònica Industrial amb nomès un curs més en la modalitat de FP Dual.\nGaudir dels convenis amb empreses com Siemens, Omron, Schneider Electric, ABB i el Gremi d’instal·ladors i PIMES del metall de Ripollet, Cerdanyola i Montcada.\nEnsenyament Universitari amb accés directe i amb la possibilitat d’establir convalidacions de mòduls d’acord amb la normativa vigent.\nProjecte final cicle formatiu.\nA continuació es presenten dos videos realitzat pels propis alumnes que mostren el projecte realitzat basat en la Cèl·lula de fabricació flexible MPS-C de Festo:\nFull informatiu CFGS Automatització i robòtica industrial